KRIVOKAPIĆEVE ĆERKE BEZBEDNE: Aleksandar Vučić odbacio navode iz Podgorice – Nacionalist\nby nacionalist July 3, 2021, 12:17 am 2k Views\n– Jesmo li mi priznali nezavisnost Boke Kotorske, Rožaja ili nekog drugog dela Crne Gore, jesmo li prihvatili da se otcepi neki deo Crne Gore i rekli zarad evropskih integracija mi ćemo da prihvatimo taj deo Crne Gore kao nezavisan – nismo, oni jesu, priznali su nezavisnost Kosova.\n– Mi smo njima dali vakcine, a oni su deo vakcina umesto da daju narodu, Albancima na Kosovu, što bih i ja učinio, dali vojsci Kosova da bi ponizili Srbiju.\n– Mene su optužili pre neki dan u zvaničnim novinama crnogorske vlasti za državni udar i to kao zato što sam ja nešto dojavio patrijarhu, a nisam ni znao da Krivokapić dolazi da se nađe sa patrijarhom.\n– A ne da prave predstavu za javnost, jer predstavu za javnost po onome što piše u crnogorskim medijima mogu da pravim svaki dan i mogu i sin i ćerka i cela familija svakoga dana da mi izdaju saopštenja po tom pitanju.\nOPTUŽBE ZA UBISTVO – GLUPOST\nPredsednik je ponovio da su gluposti tvrdnje da je učestvovao posredno u ubistvu Olivera Ivanovića. Vučić je, na pitanje novinara da li je razgovarao sa Milenom Popović zbog čega je ona napustila Skupštinu kada je govorio o KiM, i rekla da taj razlog ima ime i prezime, i da je razočarana time što je “propalo” obećanje da će u roku od dve nedelje biti otkriveni detalji o ubistvu Olivera, rekao:\n– I ja sam razočaran prištinskim organima i mnogima iz međunarodne zajednice koji nam nisu dostavili snimke i podatke koje smo tražili. Naše službe rade danonoćno na tome i nastaviće da rade.


Премијер Вишковић најавио могућност поврата дијела пореза и доприноса за послодавце који радницима повећају плате - SAVEZ SINDIKATA REPUBLIKE SRPSKE\nNaslovnaSavez sindikata RSPremijer Višković najavio mogućnost povrata dijela poreza i doprinosa za poslodavce koji radnicima povećaju plate\nPremijer Višković najavio mogućnost povrata dijela poreza i doprinosa za poslodavce koji radnicima povećaju plate\n“ Vjerovatno ćemo sa tom mjerom ići od 1. jula i već na kraju ove godine poslodavcima, koji svojim zaposlenima povećaju plate preko iznosa koji danas imaju, sufinansirati taj dio povećanja u procentu koji dogovorimo. Vidjećemo kako će to biti definisano u zakonskom rješenju i da li ćemo da vratimo 70 odsto iznosa od uplaćenih poreza i doprinosa na iznos povećanja plate, a da Republika zadrži za budžet 30 odsto – istakao je Višković. “\n„Na taj način dolazimo u poziciju da zbirna stopa poreza i doprinosa na lična primanja za tog poslodavca neće više biti 60 odsto, nego će to, u zavisnosti od povećanja plate, biti možda 57, 58 odsto ili neki drugi procenat “ kaže Višković za Srnu.\n“ To je jedna mjera koja je ključna u ekspozeu i Programu ekonomske politike. Takođe, brže se krećemo ka prosječnoj plati od 1.000 KM, a povećanje plata utiče i na rješavanje demografskih problema – naglasio je Višković. “\nPogledajte vijest na RTRS


Kupanje na bazenu i septembru - Radio televizija Pančevo\n5. septembra 2020. 5. septembra 2020. 0264\nGrađani Pančeva nastavili su da posećuju otvoreni gradski bazen i u prvim septembarskim danima. O radu bazena, kao i završetku letnje kupališne sezone, razgovarali smo sa direktorom JKP “Mladost” Predragom Stojadinovim.\nUprkos padu temperatura u aktivnostima na otvorenom gradskom bazenu uživa veliki broj naših sugrađana. Posetioci se slažu da je, pored prijatne atmosfere, voda najvažniji faktor.\nO čistoći vode brine Zavod za javno zdravlje Pančeva, dok o bezbednosti kupača brinu licencirani spasioci. Mnoge je zanimalo do kada će imati privilegiju da uživaju u čarima bazena. Direktor Javnog komunalnog preduzeća “Mladost” Predrag Stojadinov obradovao je mnoge kupače vešću da će biti otvoren dok god je lepo vreme.\nUkoliko bude bilo potrebno, voda će se dogrevati, kako za sportiste koji bazen koriste u jutarnjim časovima, tako i za građanstvo.\nIstaknuto je i da je, usled pandemije virusa COVID-19, nešto manji broj ljudi posećivao otvoreni bazen tokom letnje sezone. Dobrom saradnjom sa gradskim vlastima, kao i Zavodom za javno zdravlje, na bazenu su ispoštovane sve mere Vlade Republike Srbije i bezbednost kupača je potpuna.\nVitman: U okviru Javno-privatnog partnerstva 37 kilometara puteva\nFudbalska reprezentacija Srbije, od 15 sati dočekuje selekciju C. Gore\nMica Milakov 16. novembra 2018. 17. novembra 2018.


Stoltenberg: Rusija ne predstavlja pretnju za NATO - Sputnjik Srbija\nStoltenberg: Rusija ne predstavlja pretnju za NATO\n14:09 29.11.2019 (osveženo 14:21 29.11.2019) Preuzmite kraći link\nNATO ne vidi agresiju u odnosima Rusije prema članicama Saveza, ali Alijansa treba da reaguje na jačanje njenih vojnih sposobnosti, rekao je generalni sekretar NATO-a Jens Stoltenberg.\nPrema njegovim rečima, na sastanku lidera zemalja NATO-a, koji će biti održan 3. i 4 decembra u Londonu, biće govora i o koordinaciji politike u odnosu prema Rusiji i situaciji nakon raskidanja Sporazuma o likvidaciji raketa srednjeg i kratkog dometa.\n„Ne vidimo direktnu pretnju od strane Rusije prema saveznicima. Ipak, svedoci smo strateškog izazova, vidimo da Rusija mnogo ulaže u nova savremena sredstva. Zbog toga moramo da obezbedimo pouzdanu odbranu u sve nepredvidljivijem svetu i zato moramo da ulažemo više sredstava“, rekao je Stoltenberg.\nOn je ponovo spomenuo da Rusija „krši“ dogovor u sferi kontrole Sporazuma o likvidaciji raketa srednjeg i kratkog dometa, kao i da se „agresivno“ ponaša prema svojim susedima — Ukrajini i Gruziji.\nIstovremeno, Stoltenberg je istakao da je za Alijansu neophodno i „važno“ da vodi dijalog sa Rusijom, čak iako se odnosi između strana ne poboljšavaju.\n„Važno je biti u kontaktu sa Rusijom, jer je Rusija naš sused, neophodne su transparentnost i predvidljivost. Potreban je dijalog, a to nije znak slabosti“, ocenio je on.\nGeneralni sekretar NATO-a je kazao da nisu primećena nikakva agresivna dejstva protiv zemalja NATO-a, ali da baš zato Alijansa mora da nastavi da pruža pouzdanu zaštitu i odbranu.\nodbrana, NATO, Stoltenberg


Blokada ulaza u Požarevac završena, poljoprivrednici najavili radikalizaciju protesta (VIDEO) - Boom93\nPoljoprivrednici su razočarani nakon razgovora sa predstavnicima Ministarstva poljoprivrede, šumarstva i vodoprivrede Srbije kada su tražili da država ponudi otkupnu cenu pšenice pre žetve, ali su dobili odgovor da će se cena znati tek kada žetva počne.\nNedeljko Savić predsednik Udruženja poljoprivrednika “Stig” rekao je danas da država na drugačiji način želi da sprovede socijalnu politiku, koja će se sprovesti na leđima poljoprivrednih proizvođača.\n“Shvatamo celu situaciju, da je socilani mir bitan, da ne skače cena pšenice i suncokretovog ulja, ali smo svesni da će to ići na leđa nas primarnih proizvođača. Ovo je protest upozorenja sa blokadom, sledeća blokada biće do ispunjenja uslova“, navodi on.\nKako dodaje na sastanku koji su imali u robnim rezervama i Ministarstvu poljoprivrede im je rečeno da se odluka ne donosi kod njih već u kabinetu predsednika države.\n“Mi tražimo sastanak sa predsednikom države, jer smatramo da robne rezerve i Ministarstvo ne mogu da reše naše problem i da te naše probleme predstavljaju na pogrešan način”, kaže Savić.\nPrema procenama na današnjem protestu bilo je između 250 i 300 traktora, dok je kolona bila duga oko 10 kilometara.\nŠto se tiče radikalizacije protesta, Milan Marković potpredsednik Udruženja kaže da ukoliko ova današnja blokada ne urodi plodom, da će već sutra zakazati novi protest kako bi ispoštovali sve zakonske procedure.\n“Mi samo želimo da iskažemo nezadovoljstvo i ukažemo na naš status u ovoj državi. Radikalizacija podrazumeva višečasovne blokade ovog puta koji spaja celu istočnu Srbiju sa Beogradom. Mi nemamo bolje mesto da iskažemo naše nezadovoljstvo”.\nMarković dodaje da ovim okupljanjem žele da ukažu na ozbiljne probleme u srpskoj poljoprivredi.\n“Nama država daje cenu oko 30 dinara dok je cena u okruženju preko 50. Samo želimo da se omogući izvoz pšenice i da poljoprivrednici konačno zarade ono što treba, a da ih niko ne obavezuje da oni moraju da čuvaju socijalni mir u državi”, zaključuje Marković.\nPoljoprivrednike Braničevskog okruga za 10-tak dana očekuje žetva, ali i najniža cena pšenice u regionu.\nOznakeblokada Braničevski okrug poljoprivrednici Požarevac protest radikalizacija protesta Udruženje "Stig" ulaz\nIdite blokirate ministarstvo u Beogradu a ne da građanima otezavate saobraćaj.


Često se javlja slučaj da se ne mogu evidentirati promene u glavnoj knjizi i poreskoj evidenciji pod istim datumom. Primera ima u toku godine, ali su najkritičniji primeri na kalendarskom prelasku iz stare u novu poslovnu godinu.\nKao primeri se mogu uzeti računi za troškove (EPS, mobilni i fiksni operateri telefonije i dr.) koji se odnose na period iz tekuće poslovne godine (kalendarski već stare godine), a koji su kasnije prispeli na knjiženje u novoj kalendarskoj godini. Ovo je česta praksa, gde isporuka računa kasni zbog neradnih dana oko Nove godine i Božićnih praznika. Situacija se dodatno komplikuje ako računi prispevaju nakon obračuna PDV, gde je izvršeno podnošenje POPDV prijave i izvršeno plaćanje u skladu s njom. Odbitni PDV, po ovom osnovu možemo odložiti za naredni poreski period, bez kršenja poreskih propisa koji želimo ovde objasniti. Praksa je da se u BusinessWise softveru izvrši zaključak poreskog perioda, pa se nakon toga sve promene PDV moraju evidentirati u novom poreskom periodu, u našem primeru kao promene novoj poreskoj godini u različitom poreskom periodu od finansijskog.\nU ranijim verzijama softvera ovo je bilo dosta otežano s obzirom na automatizovan način knjiženja poreske evidencije, koja nije uzimala ovakve slučajeve u obzir. Sada je problem rešen na manje-više poznat način starijim korisnicima BusinessWise softvera uvođenjem, ili izjednačavanjem sa poreskim datumom, datuma knjiženja kao datuma pod kojim će se izvršiti knjiženje poreske evidencije.\nNeko bi ispravno postavio pitanje: Zašto nije uveden poseban datum za poresku evidenciju?\nNekako se automatski nameće odgovor da sama priroda posla vremenskog evidentiranja promena kasni, iz objektivnih (a možda i iz subjektivnih!) razloga i da datum knjiženja mora pratiti datum stvarne evidencije promene. U tom slučaju se datum knjiženja uvek poklapa sa datumom poreske evidencije, što eliminiše potrebu za uvođenjem dodatnog datuma, koji bi opterećivao unos podataka stalnom potrebom za unosom i kada za to nije slučaj iz gornjeg primera.\nDakle sada se datum knjiženja tretira i kao poreski datum za knjiženje promena u poreskoj evidenciji. Naravno da datum knjiženja nije time izgubio smisao koji ima po MSFI i računovodstvenim standardima i da je uvek moguće bez kršenja MSFI i standarda evidentirati PDV u poreskoj evidenciji. Na kraju i ako se pokaže potreba za razdvajanjem datuma knjiženja od datuma poreske evidencije, uvek je moguće zadržati datum knjiženja da bude u skladu sa MSFI i standardima, uz takozvano ručno knjiženje poreske evidencije sa proizvoljim datumom poreske evidencije.\nSve opisane promene su realizovane u verziji BusinessWise 10.0.25, u decembru mesecu 2020. godine i odnose se na sve programske pakete iz opusa BusinessWise. Takođe se u ovoj verziji javlja novi šablon za knjiženje ulaznog i izlaznog delovonika za knjižna odobrenja prilikom knjiženja finansijskog naloga glavne knjige. Uskoro se planira dodavanje šablona za knjiženje i finansiskih zaduženja.\nObjavljeno dana 16/12/2020 Autor Zoran\nPrethodno Prethodna objava: PLATIVOO\nSljedeće Sljedeća objava: Rad od kuće


Održan Sabor narodnog besedništva “Dani Adama Bogosavljevića” u Koprivnici (FOTO) | Radio Magnum 103 MHz\nHome / Kultura / Održan Sabor narodnog besedništva “Dani Adama Bogosavljevića” u Koprivnici (FOTO)\nOdržan Sabor narodnog besedništva “Dani Adama Bogosavljevića” u Koprivnici (FOTO)\nU crkvenoj porti u Koprivnici kod Zaječara, proteklog vikenda održan je 20. jubilarni Sabor narodnog besedništva „Dani Adama Bogosavljevića“, u znak sećanja na narodnog tribuna koji je rođen u ovom selu.\nMeštani Koprivnice i brojni gosti uživali su u zdravicama, besedama kao i u pesmi i igri članova kulturno – umetničkih društava: Slavuj” iz Novog Badovca sa Kosova i Metohije, „Abrašević“ iz Paraćina, „Glogovac“ iz Glogovca kod Jagodine, „Radoje Domanović” iz Rače Kragujevačke, Gradski folklorni ansambl „Zo-Ra” iz Zaječara i „Adam Bogosavljević” iz Koprivnice.\nU ime Gradske uprave smotru je otvorila Elena Petrović, pomoćnica gradonačelnika Zaječara, koja je naglasila da selo živi zajedno sa ovom manifestacijom i da njenim organizovanjem čuvamo našu tradiciju i istoriju.\nOrganizatori „Dana Adama Bogosavljevića“ su Narodno pozorište Timočke Krajine- Centar za kulturu „Zoran Radmilović“ i Mesna zajednica Koprivnica, a pokrovitelj je grad Zaječar.\nAdam Bogosavljević bio je i veliki reformator u oblasti poljoprivrede, koji je u drugoj polovini 19.veka uveo korišćenje gvozdenog pluga umesto drvenog rala koje se do tada koristilo, a izdavao je i časopis namenjen poljoprivrednicima.


Rabljeni Sa Truck Bodies prikolica sa ceradom na prodaju\nOvdje su rezultati pretrage rabljenih Sa Truck Bodies prikolica sa ceradom strojeva koji su za prodaju. Sa Truck Bodies prikolica sa ceradom oglase možete sortirati po cijeni, godini proizvodnje, države. Također možete koristiti kriterije pretraživanja na lijevoj strani kako biste suzili pretraživanje ili pročitajte više o Sa Truck Bodies prikolica sa ceradom na Znamka dijelu.\nSa Truck Bodies SATBS TAUTLINER FRON\nOvde je kompletna lista polovnih Sa Truck Bodies prikolica sa ceradom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Sa Truck Bodies prikolica sa ceradom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Sa Truck Bodies prikolica sa ceradom koje Vas interesuju.


Dnevni horoskop za 15. decembar 2017: Merkur u konjunkciji sa Venerom u Strelcu - i najtvrđa srca danas će smekšati | Astrosudbina\nNaslovna Dnevni horoskop Dnevni horoskop za 15. decembar 2017: Merkur u konjunkciji sa Venerom u...\nDnevni horoskop za 15. decembar 2017: Merkur u konjunkciji sa Venerom u Strelcu – i najtvrđa srca danas će smekšati\nDnevni horoskop za 15. decembar 2017: Merkur u konjunkciji sa Venerom u Strelcu!\nAspekt obojen u bolje strasti i ljubavi, nema skrivanja, ogromna je potreba da se sve kaže, napiše, javi…\nI najtvrđa srca danas su smekala, čućete prelepe misli i osećanja ukoliko ste u vezi s nekom osobom koja je teška na rečima, piše Današnji dnevni horoskop.\nVenera u susretu sa Merkurom se uvek raspriča, a uz Strelca sve dobija na snazi, širini, energiji…\nLep, nadahnut dan je pred vama. Ne propustite da ga iskoristite na najbolji mogući način!\nDnevni horoskop za 15. decembar 2017\nDnevni horoskop za 16. decembar 2017 : Sunce u trigonu sa Uranom, a gde je Uran, tu su i iznenađenja\nPrethodni tekstLJUBAVNI HOROSKOP OD 16. DO 31. DECEMBRA 2017: Strelac pažljiv i nežan, Ovan nezadovoljan situacijom, Devica želi da podeli sve sa partnerom\nSledeći tekstDnevni horoskop za 16. decembar 2017: Sunce u trigonu sa Uranom, a gde je Uran, tu su i iznenađenja


Veprovi već sklapaju šampionski mozaik - Kragujevac Wild Boars\nKragujevac Wild Boars > News > Aktuelno > Veprovi već sklapaju šampionski mozaik\nVice-šampioni SAAF i CEFL lige, kragujevački „Divlji veprovi“ su izgleda ozbiljno rešili da prekinu trogodišnji post, pošto su veoma rano i daleko od početka priprema za sezonu 2014 već rešili pitanje trenera i „importa“ dovođenjem trojice zaista vrhunskih američkih igrača i glavnog trenera. Novi članovi „Veprova“ koji će u kooperaciji sa domaćim snagama pokušati da osvoje titulu šampiona Srbije i centralne Evrope u 2014-oj su kvoterbek Ajk Vitaker, defanzivni bek/risiver Ken Hejl, lajnbeker/trkač Šejn Vong, kao i povratnik u „Veprove“, glavni trener Ričard Bonds.\nAgilna uprava „Veprova“ se na ovaj potez odlučila iz razloga što je ovaj period u većini evropskih liga, pa i našoj, vreme kada su mnogi timovi neaktivni na polju angažovanja stranaca pa je samim tim i veća ponuda kvalitetnih igrača na evropskoj „berzi“, umesto da čeka decembar ili januar koji se već smatraju za smiraj prelaznog roka i kada, logično, ponuda vrhunskih igrača više nije toliko izražena.\nOvim potezom „Veprovi“ ipak nisu završili prelazni rok, pošto uprava najavljuje i nekolicinu domaćih pojačanja, koja se za sada još uvek drže u tajnosti. Dok uprava „Veprova“ ne obelodani imena domaćih pojačanja, pozabavićemo se ukratko biografijama gore pomenute četvorice.\nGlavni trener, Ričard Bonds, je trener ogromnog evropskog iskustva kome je ovo drugi put da je na kormilu „Veprova“ nakon 2012-e. Trener koji je zavidnu evropsku karijeru gradio u Švajcarskoj (Zurich Renegades, 2008), Danskoj (Odense Swans, 2009; defanzivni koordinator reprezentacije Danske, 2009), Nemačkoj (Lubeck Cougars, 2010; Kirchdorf Wild Cats, 2011), Norveškoj (Kristiansand Gladiators, 2013), se vraća ponovo u redove Kragujevčana, da proba da osvoji titulu što mu nije pošlo za rukom 2012-e, iako su te godine pod njegovim vođstvom „Veprovi“ bili najefikasniji napad lige sa 54.5 poena prosečno po utakmici, kao i ubedljivo najbolja odbrana sa svega prosečno primljenih 13,8 poena po utakimci. Poznat je po strogoj disciplini i napornom radu na treninzima, a za 2014-u najavljuje još žešći rad i napad na titulu.\nAjk Vitaker je 195 centimetara visoki i 102 kilograma teški kvoterbek koji spada u grupu takozvanih „dual threat“ kvoterbekova, što znači da je podjednako opasan i kada baca loptu, kao i u napadu po zemlji kada trči sa njom. Ovaj 26-godišnji Amerikanac je igrač koji je svojevremeno važio za jednog od najperspektivnijih igrača u postojbini američkog fudbala. Nakon završetka srednje škole Northwest gde je bio toliko dominantan da su mu stručnjaci predviđali da ga čeka blistava karijera u NFL-u, kao i da je novi Majkl Vik, Ajk je bio rangiran treći na nivou cele Amerike na listi igrača koji iz srednje škole prelaze na neki od koledža, ostavivši iza sebe na toj listi neka danas veoma zvučna imena iz NFL karavana. Koledži su se prosto otimali za njega, a Ajk je odabrao jedan od najprestižnijih – Virdžinija Teh, gde je dobio punu stipendiju. Tu su i krenuli njegovi problemi zbog kojih nije dostigao domete koji su mu predviđani. Izborio se sa svojim problemima, i 2010-e napravio povratak na scenu američkog fudbala, i oprobao se na kampovima nekolicine NFL timova. Tu nije našao angažman, ali zato njegov talenat jeste prepoznala kanadska ekipa Montreal za koju je nastupao u sezoni 2011-2012. Ajk je sigurno, po talentu i fudbalskoj biografiji, jedan od najboljih igrača koji je kročio u Srbiju, možda čak i u Evropu, i svakako su očekivanja od ovog momka već u startu velika. Možda je baš on ona ključna karika koja je „Veprovima“ nedostajala ovih godina za put do titule.\nKen Hejl je 185 centimetara visoki i 90 kilograma teški kornerbek i sejfti, koji može u napadu da pokriva pozicije hvatača i trkača, kao i vraćanje početnih udaraca i pantova u specijalnim timovima. Ovog 26-godišnjaka krase izuzetne atletske sposobnosti, neverovatna borbenost i požrtvovanje zbog kojih je kroz kompletno svoje školovanje (srednja škola i koledž) bio miljenik trenera i uvek bio starter. Na koledžu je nastupao za dva univerziteta za koje je poznato da imaju vrhunski program kada je reč o američkom fudbalu, iako nisu članovi elitne prve divizije. Na prvom, Valdosta Stejtu, je proveo 3 godine igrajući kao starter, i čak osvojio sa njima titulu šampiona druge divizije 2007-e. Te godine je zaslužio i priznanje za najboljeg defanzivca, kao i priznanje za izvanrednog igrača zbog partija koje je pružao. Takođe su mu pripale i „All American“ počasti. Četvrtu godinu koledža je završio na koledžu Zapadna Virdžinija, gde je takođe bio starter. Nakon završetka studija, oprobao se na kampu NFL tima Atlanta Falkonsa, kao i na kampovima nekolicine kanadskih timova. Na kraju, potpisao je za tim koji igra arena ligu u Americi, Georgia Rampage, za koje je nastupao kao starter sve do ove sezone. Iako mu ugovor sa ovim timom još važi, Ken je odlučio da se oproba u Evropi, a procenio je da će mu igranje u „Veprovima“ biti odlična odskočna daska za bogatu evropsku karijeru, a možda čak i proboj u neki od timova iz najkvalitetnijih svetskih liga.\nŠejn Vong je 183 centimetara visoki i 100 kilograma teški lajnbeker, koji u odbrani može da igra i defanzivnog enda, a u napadu trkača. Školovao se na Central Iowa koledžu gde je bio kapiten ekipe, i ubedljivo najbolji odbrambeni igrač. Godine 2010-e je bio lider u sekovima, proglašen za defanzivnog MVP-a, svrstan u najbolji tim treće divizije, i proglašen za najboljeg sportistu svog koledža. Može se reći da je ovaj 24-godišnjak upravu „Veprova“ kupio odličnim partijama koje je pružao u dresu „Imperatora“ iz Niša za koje je nastupao dve sezone, a „Veprovi“ još uvek pamte duel sa Nišlijama iz marta ove godine koji su teškom mukom dobili, i gde im je upravo Vong zadavao ogromne probleme kako u napadu, tako i u odbrani. Nema sumnje da su sa ovim bespoštednim borcem Kragujevčani dobili veliku oštrinu i u odbrani i u napadu, jer se javnost koja prati američki fudbal u Srbiji mogla uveriti u njegove vrhunske atletske sposobnosti, kao i u njegovu raznovrsnost i potencijal da pokriva mnogo pozicija u timu.\nPripreme za sezonu još nisu ni počele, a „Veprovi“ su već krenuli u sklapanje šampionskog mozaika. Uz nekoliko domaćih pojačanja, nema sumnje da će tim „Veprova“ za 2014-u biti mnogo konkurentniji svojim ljutim rivalima, i zadnje 3 sezone neprikosnovenim „Vukovima“ iz Beograda, a ne treba zaboraviti da i ostali timovi najavljuju osetna pojačanja, pa nas možda čeka i najkvalitetnija liga do sada. Odgovor na pitanje ko će biti novi šampion Srbije i CEFL lige dobićemo tek u julu naredne godine, ali nema sumnje da su Kragujevčani već sada istakli ozbiljnu kandidaturu za osvajanje oba trofeja.


Druga predsednička debata: analiza netačnih ili neutemeljenih navoda kandidata - Američki izbori\nIza nas je druga i ujedno završna predsednička debata kandidata Republikanske i Demokratske partije – Donalda Trampa i Džozefa Bajdena – koja je održana na Univerzitetu Belmont u Nešvilu (Tenesi). Debatu je moderirala Kristen Velker, novinarka NBC, i za svoj nastup dobila veliki broj pohvala, ne dozvolivši da se debata pretvori u haotičnu raspravu punu upadica, što se dogodilo 29. septembra, pri prvom susretu pomenutih predsedničkih kandidata. Upravo je jedan od ključnih sinoćnih utisaka civilizovanija i sadržinski ispunjenija debata. Generalno, čini se da smo gledali izjednačenu debatu, u kojoj nijedan govornik nije ostvario odlučniju prednost, iako je primetno da je aktuelni predsednik Donald Tramp popravio svoj nastup u odnosu na prethodno sučeljavanje.\nOvaj tekst će se fokusirati na zanimljiv aspekt sinoćnje predsedničke debate – pregled ključnih netačnih ili neutemeljenih tvrdnji i navoda koje su Donald Tramp ili Džozef Bajden izneli. Analiza je oslonjena na istraživanje i proveru činjenica koju su vršili novinska agencija Associated Press, te The New York Times i NBC News. Donald Tramp je, sada već tradicionalno, prednjačio u širenju ili pozivanju na lažne i obmanjujuće podatke.\nNajpre navodi iz prvog i najsadržajnijeg debatnog bloka – o pandemiji virusa korona: Tramp je istakao da Sjedinjene Države preokreću trend i da pandemija „odlazi“, što je lako utvrdivo kao netačno – prosek dnevnih slučajeva je u protekle dve nedelje porastao za 10 hiljada i po rečima Entonija Faučija, vodećeg epidemiologa, u toku je treći talas pandemije. Nadalje, Tramp je izneo neutemeljene izjave o tome da će vakcina protiv virusa korona stići u narednih nekoliko nedelja, kao i da se 99,9 procenata mladih ljudi i ljudi uopšte oporavi od zaraze virusom – u krajnoj liniji na dodatno pitanje voditeljke i sam istakao da ne može garantovati pomenute tvrdnje. Istraživanja pokazuju da je stopa smrtnosti, pogotovo kod starijih osoba, svakako viša.\nBraneći reakciju svoje administracije na pandemiju, predsednik je dodao i da su projekcije pokazivale moguću smrt 2,2 miliona Amerikanaca, dok je do današnjeg dana preminulo oko 220.000 ljudi. U datom slučaju, Tramp se oslanja na model objavljen u martu mesecu, svesno prećutkujući dodatu ogradu kako je to moguće samo ako se ne preduzmu nikakve mere. Uz to, u aprilu mesecu su na konferenciji za medije i Donald Tramp i državni zvaničnici govorili o broju između 160.000 i 240.000 očekivanih smrtnih slučajeva. Najzad, u okviru ovog segmenta vredi pomenuti i suprotstavljene tvrdnje Bajdena i Trampa oko toga da je najveći broj slučajeva korona virusa zabeležen u tzv. republikanskim državama Srednjeg Zapada (Bajden), odnosno državama kojima upravljaju demokrate (Tramp), što prema proveri Associated Press-a ne odgovara realnosti – budući da brojke variraju i nemoguće je govoriti o pravilnostima u crvenim ili plavim saveznim državama.\nKako su pitanja zdravstvenog sistema i njegove reforme postala vrlo aktuelna u toku izborne godine, kandidati su se dotakli i te teme. Predsednik Tramp je optužio Džoa Bajdena da njegov plan u pogledu zdravstvene nege vodi do toga da 180 miliona ljudi, koji imaju privatno zdravstveno osiguranje, to izgube, budući da, prema Trampovim, sada već konstantim navodima, Bajden planira okončanje istog. Ipak, suština Bajdenovog plana se sastoji u proširenju Zakona o pristupačnoj nezi – tzv. Obamakera kroz javnu opciju, dok su eventualno ukidanje privatnog zdravstvenog osiguranja zagovarali pojedini članovi Demokratske partije (npr. Berni Sanders) koji zastupaju „Medicare for All“. Slično ovome, Tramp je okarakterizovao (pokušavši da diskredituje) Kamalu Heris kao liberalniju (što bi u američkom političkom rečniku značilo levlje orjentisanu) na polju zdravstvene zaštite čak i od Bernija Sandersa, iako (barem) prema njenom zvanično objavljenom planu se ona zalaže za nešto između Obamakera i „Medicare for All“.\nLažnih i neosnovanih opaski oba kandidata nije manjkalo i u vrlo žustrom segmentu o ekonomiji. Donald Tramp u svojoj kampanji ističe kao jedan od glavnih aduta ekonomiju (ankete takođe govore da mu značajan procenat građanja veruje u pogledu vođenja ekonomije), a tokom sinoćnje debate je istakao da su SAD uspele da u istorijski rekordnom roku povrate/stvore 11 miliona poslova. Međutim, iako je neosporno da se radi o brzom oporavku, iza toga se krije podatak da je najveći broj tih ljudi bio na privremenim odmorima ili van posla usled zatvaranja (lockdown) u prolećnim mesecima 2020. godine i da su se nakon ponovnog pokretanja vratili na svoja radna mesta, što u krajnjem nije rezultat ekonomske politike administracije.\nTakođe, Tramp je pokušao da pažnju uperi na predložene politike demokratskog kandidata, ističući da su njegove ideje ukidanje poreskih olakšica i povećanje poreza svim građanima, a sa druge strane uvećavanje minimalne zarade na 15$, što bi po Trampovim rečima vodilo do otpuštanja značajnog broja ljudi u sferi malog biznisa. U prvom slučaju je reč o očiglednom spinu, jer je Bajden više puta izjavljivao da će biti oporezovani ljudi sa najvišim prihodima i korporacije, dok porezi neće biti povećani onima koji zarađuju ispod 400.000%. Drugoj tvrdnji se suprotstavljaju ekonomske studije (od kojih poslednja iz 2019. godine) koje ukazuju da nije bilo negativnih efekata povećanja minimalne zarade u pojedinim saveznim državama.\nSa druge strane, demokratski kandidat je neosnovano optužio Donalda Trampa da je trgovinski rat sa Kinom i dodatno oporezovanje kineskih proizvoda uticalo na povećanje trgovinskog deficita SAD prema Kini. Ipak, zvanični državni podaci ukazuju da su Sjedinjene Države tokom mandata Donalda Trampa, pogotovo 2018. i 2019. godine, umanjile u značajnijoj meri svoj spoljnotrgovinski deficit (što je i bilo jedno od predizbornih obećanja 2016. godine).\nIzuzetno zanimljiv je i blok posvećen odnosu prema manjinskim zajednicama, pre svega Afroamerikancima. Ovde se pre svega ističe, sada već čuvena i ranije spominjana izjava Donalda Trampa, koju je sinoć ponovio – da je on uradio najviše za Afroamerikance od svih američkih predsednika sa izuzetkom Abrahama Linkolna. Iako i laicima izjava deluje neverovatno, radi preciznijih podataka trebalo bi pomenuti i studiju iz 2017. godine koja je rangirala predsednike prema njihovom doprinosu poboljšanja položaja crnačkog stanovništva. Na vrhu se nalazi Lindon Džonson, pre svega usled donošenja Akta o građanskim i Akta o biračkim pravima u vreme njegovog mandata, a autori studije su istakli da bi se aktelni predsednik mogao naći na samom dnu.\nTakođe, Trampova tvrdnja da je program o „zonama mogućnosti“ (kojima se stvaraju poreske olakšice za one koji investiraju u tzv. zajednice u nevolji) iz 2017. godine jedan od najuspešnijih programa koji je najviše koristi doneo Hispanoamerikancima i Afroamerikancima, ostaje upitna, jer prosto nisu dostupni podaci koji bi potkrepili tvrdnje o porastu prihoda i bogatstva tih zajednica. Najzad, u okviru segmenta važno je i razjasniti da Trampova diskvalifikacija kako je Bajden prilikom promovisanja i usvajanja Krivičnog zakona iz 1994. godine (koji je kasnije doveo do hapšenja zaista velikog broja Afroamerikanaca) koristio pogrdni izraz „superpredatori“ za crnačko stanovništvo nije tačna. U zapisnicima sa sednica Senata ili Pravosudnog komiteta Senata, kojim je Bajden predsedavao u tom periodu, se ne može pronaći potvrda da su izrečene ovakve kvalifikacije.\nNa kraju, treba reći i da se nekadašnji potpredsednik našao u „nebranom grožđu“ kada je naveo da nikada nije zagovarao ukidanje frekinga. Štaviše, tražio je od Donalda Trampa da objavi snimak gde navodi tako nešto. Naravno, s obzirom da je Bajden u nekoliko navrata tokom marta i aprila tekuće godine navodio da želi da eliminiše proces frekinga (što zaista može dovesti do gubitka velikog broja radnih mesta), aktuelni predsednik je hitro reagovao nakon debate i posebnom videu objavio dokaze da su Bajden i Harisova zaista iznosili takve tvrdnje.\nDa li će pomenute tvrdnje (za koje se naknadno ispostavilo da su netačne ili neosnovane) demokratskog i republikanskog predsedničkog kandidata dopreti do birača i kakav je okvirni stav američkog biračkog tela o sinoćnjem duelu videćemo iz anketa u narednim danima, dok će konačan sud dati na izborima 3. novembra.


Predsednik Vlade Srbije Vojislav Koštunica izjavio je da bi nezavisnost Kosova i Metohije predstavljala najgrublju povredu međunarodnog prava i dodao da bi jednostrano proglašenje nezavisnosti Srbija proglasila pravno ništavim. "Za nas nezavisnost Kosova ne postoji i ne može je biti.\nBeograd -- Tomislav Nikolić za potpunu blokadu Kosova u slučaju proglašenja nezavisnosti i "minimalne odnose" sa državama koje taj čin priznaju Zamenik predsednika Srpske radikalne stranke Tomislav Nikolić je izjavio da sukob unutar koalicije oko raspisivanja predsedničkih izbora može da dovede do ...\nPredsednik Srbije Boris Tadić izrazio je danas očekivanje da će Kina, Rusija i još neke zemlje članice Saveta bezbednosti UN podržati stav Beograda da pregovori o budućem statusu Kosova i Metohije treba da budu nastavljeni. Tadić je novinarima, pred sednicu Saveta bezbednosti (SB) UN o Kosovu, ...\nBeograd -- Zvanični Beograd smatra da nisu iscrpljene sve mogućnosti za pregovore i nada se novoj inicijativi za nastavak dijaloga. Takvu poruku danas su poslali i predsednik Srbije Boris Tadić i ministar inostranih poslova Vuk Jeremić.\nKorak ka podeli Kosova\nZa Evropsku uniju i dalje je potpuna nepoznanica koji će potezi biti povučeni na severu, u većinski srpskom delu Kosova, u trenutku kada Priština proglasi nezavisnost. Među 27 članica preovladava mišljenje da na poteze tamošnjih Srba, koji bi eventualno proglasili da ostaju u sastavu Srbije, ne bi ...\nSrbiji brži put do kandidature za EU\nSrbiji bi trebalo dati mogućnost da dobije status kandidata za članstvo u Uniji po ubrzanoj proceduri, a EU bi trebalo da preuzme glavnu ulogu u okončanju procesa rešavanja statusa Kosova i Metohije, zaključak je samita šefova država ili vlada Evropske unije.\nVlada i za Kosmet i za Evropu\nProblemi u odnosima Srbije i EU zbog Kosova, koje ovih dana najavljuju i premijer Srbije i ministar za KIM, neće usporiti proces približavanja Srbije EU, kategorički tvrde u Vladi. Ministar Božidar Đelić juče je naglasio da su odbrana teritorijalnog integriteta i ubrzanje evropskih integracija dva ...\nBrisel, Beograd -- Slovenački premijer Janez Janša najavio moguću kandidaturu Srbije za ulazak u EU tokom slovenačkog predsedavanja. "Srbiju niko ne ucenjuje" Predsednik Srbije Boris Tadić izjavio je da je posle samita lidera Evropske unije veoma važna poruka Visokog predstavnika za spoljnu ...\nŠvedski plan za koordiniranje nezavisnosti Kosova\nŠvedski plan za koordiniranje nezavisnosti Kosova i Metohije između Evropske unije i Prištine, u koji je Tanjug imao uvid u Briselu na samitu šefova država, predviđa da EU sačeka kraj predsedničkih izbora u Srbiji 3. februara, pre nego što između sredine februara i 1.\nEU o Srbiji i Kosovu\nBrisel, London, Moskva, Tirana -- Lideri EU spremni su da ponude Srbiji "brzi put do kandidature za članstvo u Uniji". EU preuzima kormilo u procesu rešavanja statusa Kosova. Šefovi država ili vlada Evropske unije usvojili su na samitu u Briselu, zaključke u kojima su ocenili da bi EU trebalo da ...\nEU pozdravlja raspisivanje izbora\nBrisel -- Havijer Solana kaže da je EU veoma zadovoljna i da podržava odluku o raspisivanju predsedničkih izbora u Srbiji. Visoki predstavnik Evropske unije za spoljnu politiku i bezbednost izjavio je u Briselu, pred početak samita šefova država ili vlada EU, da podržava odluku o raspisivanju ...\n"Zaključci EU neprihvatljivi"\nBeograd -- Vojislav Koštunica izjavio da su za Srbiju neprihvatljivi zaključci samita Evropske unije koji se odnose na budući status Kosova. Premijer je ocenio da je posebno "uvredljivo i neprihvatljivo da se osakaćenoj Srbiji za mirenje sa nasiljem nudi nagrada u vidu ubrzanog prijema Srbije u EU".\nSolana: Nema povezivanja statusa Kosova i ulaska Srbije u EU\nVisoki predstavnik Evropske unije za spoljnu politiku i bezbednost Havijer Solana izjavio je večeras u Briselu da su rešavanje statusa Kosova i približavanje Srbije EU "ciljevi koje ne treba posmatrati kroz prizmu povezivanja ili nadoknade".\nProglašenje nezavisnosti Kosova početkom marta\nKonkretni potezi Evropske unije i privremenih vlasti u Prištini oko proglašavanja nezavisnosti Kosova i upućivanja nove misije, po poslednjim nezvaničnim navodima u međunarodnim krugovima, ne bi trebalo da otpočnu pre 3. marta.\nRen: Status Kosova na proleće?\nHelsinki, Priština, London -- Oli Ren, u ispravljenoj izjavi, očekuje da će utvrđivanje konačnog statusa Kosova uslediti početkom proleća 2008. Pošto je demantovana prvobitna verzija izjave Olija Rena od jutros, u ispravljenoj verziji agencija Rojters je, pozivajući se na Renovu portparolku, navela ...\nKosovo nezavisno uprkos otporu nekoliko zemalja\nČinjenica da u okviru Evropske unije i dalje postoje članice koje se protive nezavisnosti Kosova, ali i načinu na koji se planira slanje misije EU na Kosovo, neće sprečiti priznavanje nezavisnosti Kosova niti stav Brisela o upućivanju misije koja treba da zameni dosadašnju UN administraciju.\nKojen: U EU samo ako ona odustane od podrške nezavisnom Kosovu\nEU i jednostrana nezavisnost Kosova\nBrisel, Strazbur, Pariz, Berlin, London -- Šefovi država ili vlada Evropske unije oceniće u petak da je pregovarački proces o budućem statusu Kosova iscrpljen. Oni će, na samitu u Briselu, oceniti da je Unija spremna da preuzme glavnu ulogu u okončanju procesa i primeni rešenja, stoji u nacrtu ...\nPromena stava prema EU?\nBeograd -- Nakon insistiranja zvaničnog Beograda da između približavanja EU i rešavanja statusa Kosova nema nikakve veze, taj stav se promenio. Sada Vojislav Koštunica tvrdi da ako EU želi Srbiju u svom članstvu, može da je dobije samo kao celinu, u čijem sastavu će biti i Kosovo.\nJedinstvo EU sve bliže\nNajveći broj zemalja članica Evropske unije podržava ideju o „koordiniranoj deklaraciji nezavisnosti“ Kosova, može se zaključiti iz izjava pojedinih šefova diplomatija članica EU koji su juče u Briselu razmatrali načine razrešenja pitanja statusa južne srpske pokrajine.\nEU: O statusu posle SB UN\nBrisel, Nikozija, Beograd -- Ministri inostranih poslova Evropske unije svoju odluku o statusu Kosova doneće nakon rasprave u Savetu bezbednosti. To je saopšteno nakon skoro celodnevnih razgovora ministara u Briselu. Istovremeno, šef italijanske diplomatije Masimo D'Alema bio je precizniji u svojim ...\nNe može se reći da je rešenje statusa Kosova uslov za dalju evrointegraciju Srbije, ali teško je zamisliti da zemlja koja ima jedan veliki problem pristupi EU a da ga nije rešila, ocenio je Žan-Fransoa Teral, ambasador Francuske u Srbiji, prilikom posete redakciji „Blica“.\nZvaničan kraj pregovora o Kosovu\nBeograd -- Danas se i zvanično završavaju četvoromesečni pregovori Beograda i Prištine o statusu Kosova uz posredovanje međunarodne trojke. Generalni sekretar UN Ban Ki Mun sinoć je zvanično predao članicama Saveta bezbednosti izveštaj međunarodne trojke Kontakt grupe o tromesečnim pregovorima ...\nKoštunica i Tadić o EU i Kosovu\nBrisel, Berlin, Beograd -- Koštunica: "Važno da EU nije donela jednostranu odluku o priznanju". Tadić: "Međunarodni sud da oceni legalnost odluke o Kosovu". Dok premijer Srbije tvrdi da je izuzetno važno što EU nije donela odluku kojom se priznaje jednostrana nezavisnost Kosova, ocenjujući da sada ...\nSrbija traži nastavak pregovora\nZvanični Beograd i juče je ponovio spremnost za nastavak dijaloga sa Prištinom o budućem uređenju statusa Kosova. Ministar za Kosovo i Metohiju Slobodan Samardžić izjavio je da je traženje kompromisnog rešenja jedino i pravo rešenje, zbog čega se mora nastaviti razgovor o budućem statusu KiM.\nStrategija Zorana Đinđića za Kosovo\nGost: Aleksandra Joksimović, članica Foruma za međunarodne odnose Voditelj: Jugoslav Ćosić Izveštaj posredničke trojke Kontakt grupe o pregovorima o Kosovu od danas je u Savetu bezbednosti UN-a. U izveštaju se navodi da Beograd i Priština nisu postigli sporazum o budućem statusu Kosova i da su se ...\nTadić: Međunarodni sud da ispita legalnost nezavisnosti Kosova\nPredsednik Srbije Boris Tadić izjavio je da će Srbija pokrenuti inicijativu da Savet bezbednosti Ujedinjenih nacija od Međunarodnog suda pravde zatraži mišljenje o tome da li bi nezavisnost Kosova bila legalna ili ne. "Svedoci smo da 10.


Novosti\t15.08.2019 09:30\nKošarkaš Lokomotive Kubanj Dmitri Kulagin pridružio se Alekseju Švedu i zbog povrede povukao učešće na Svetskom prvenstvu u Kini, saopštio je ruski Savez\nTo je novi udarac za "Zbornaju komandu" jer je prethodno najbolji ruski košarkaš Šved otkazao zbog povrede.\nŠved neće igrati za reprezentaciju svoje zemlje zbog povrede levog stopala.\n- Lekarski pregledi su utvrdili povredu zbog koje neće moći da pomogne reprezentaciji u Kini. Moraće da pauzira naredne četiri nedelje. Šved je saigračima poželeo sreću - navodi se u saopštenju Košarkaškog saveza Rusije.\nŠved je doživeo istu povredu kao i srpski reprezentativac Miloš Teodosić.\nRusija će na SP igrati u B grupi u Vuhanu sa Nigerijom, Južnom Korejom i Argentinom


Zlatibor - Izložba Aleksandre Kokotović otvorena u Galeriji Kulturnog centra\nPod nazivom „At the Edge of the Forest“, u Galeriji Kulturnog centra otvorena je izložba umetnice Aleksandre Kokotović. Umetnica je izložila seriju svojih apstraktnih dela inspirisanih prirodom. Kroz oblike, lelujave površine pokrivene bojom prikazuje prirodu na jedan moderan način i haos obojenih površina smiruje ravnim linijama koje prave balans. Te linije provlače se kroz sve slike kao jedinstven pečat za regulisanje haosa. Kako umetnica kaže za svoju umetnost: "Optičke iluzije pokazuju kako naš mozak filtrira senzorne stimuluse i uklapa ih u konstrukciju koja za nas “ima smisla”."\nOva izložba je 35. samostalna izložba Alekse Koko i ove slike su prvi put izložene u Srbiji. Umetnica je inspiraciju za ova dela našla u planinama iznad Kotora, iz ličniih porodičnih uspomena, a smatra da svako na njima može da ima asocijaciju na sopstveni pejzaž po sećanju ili neki drugi prikaz.\nDa podsetimo, Aleksandra Kokotović je američko / srpsko / bosanska umetnica, rođena u Sarajevu. Život na tri kontinenta proširio je njenu percepciju i pristup umetnosti. Priredila je 34 samostalne izložbe u renomiranim institucijama, muzejima i galerijama i preko 50 grupnih izložbi: na Floridi, Havajima, u Vašingtonu, Srbiji, Bosni i Hercegovini, Crnoj Gori, Severnoj Makedoniji, Litvaniji, Ujedinjenim Arapskim Emiratima, Poljskoj, Bugarskoj, Albaniji, Maldivima... U statusu je samostalnog umetnika i diplomirala je na italijanskoj Accademia del Lusso.\nIzložba Aleksandre Kokotović otvorena u Galeriji Kulturnog centra X


16.06.2018 u 22:15\nOd sutra procena štete od poplava\nSituacija u Petrovcu na Mlavi i Svilajncu, opštinama koje su prekjuče zahvatile poplave, danas je bila poboljšana, izjavio je za Tanjug pomoćnik načelnika Sektora za vanredne situacije Goran Nikolić. On je naveo da se u toku jučerašnjeg dana u Petrovcu na Mlavi radilo na sanaciji terena, ispumpavanju vode, isušivanju zidova i pražnjenju depresija. Situacija je, prema njegovim rečima, normalizovana i u Kušiljevu kod Svilajnca jer je voda vraćena u korito, saniran je bedem koji je popustio, a crpela se voda iz kuća. „Dežura se i dalje, prati se situacija zbog najave lokalnih padavina. Nemamo tačne podatke gde će lokalno pasti kiša, ali u Petrovcu je i danas ostao tim za poplave da ne bi došlo do iznenađenja jer je tamo teren još rovit”, rekao je Nikolić, dodajući da je nivo vode na\n15.06.2018 u 20:07\nTodorović: Najviše padavina za vikend\nVeoma promenljivo vreme sa čestom pojavom kiše, pljuskova i grmljavine zadržaće se do sredine naredne sedmice s tim da bi glavnina padavina bila u subotu i nedelju 16. i 17. juna, izjavio je meteorolog RHMZ Nedeljko Todorović. „Lokalno bi bilo velikih količina padavina, negde preko 30 litara po kvadratnom metru, a ponegde unutar te najjače padavinske zone čak i možda preko 50 litara po kvadratnom metru”, rekao je on za Tanjug. Kiša je tokom današnjeg dana, kako je naveo, pala u svim krajevima Srbije, negde više negde manje, najviše u Pomoravlju,gde je prethodnog dana i noći palo preko 130 litara po kvadratnom metru. „Tako da će narednih dana, do sredine naredne sedmice ukupna količina padavina biti oko prosečnih mesečnih vrednosti a u pojedinim mestima i dvostruko više”, objasnio\nNajveća štetu od nevremena koje je pogodilo Srbiju pretrpeli su poljoprivrednici iz Užica, Priboja, Požege, Topole, Aranđelovca, Gornjeg Milanovca, kao i iz Braničevskog okruga. Grad je pokosio kulture čija je berba u toku – najviše maline, breskve i kajsije. U Topoli je juče proglašena vanredna situacija, a prema prvim procenama šteta na usevima je i do 90 odsto. U 13 sela u ovom okrugu propao je rod na oko 5.500 hektara pod voćnjacima, a procenjuje se da je šteta veća od 20 miliona evra, prenosi Tanjug. Branislav Nedimović, ministar poljoprivrede, rekao je juče da su predstavnici lokalnih samouprava na terenu i da još procenjuju posledice nevremena koje je pogodilo veći deo Srbije. Direktorka privredne komore Zlatiborskog okruga Ana Lapčević izjavila je juče za „Politiku” da su\nU poslednjih mesec i po na teritoriji Srbije iskorišćene su ukupno 7.942 protivgradne rakete, a samo u sredu u atmosferu su ispaljene 1.164 rakete, podaci su Republičkog hidrometeorološkog zavoda. Najviše raketa, čak 231, ispaljeno je iz radarskog centra „Bukulja”, u blizini Aranđelovca, dok je 167 raketa iskorišćeno na teritoriji Užica. Nažalost, one nisu uspele u potpunosti da razbiju oblake, pa je u Užicu sa neba padao led veličine lešnika, u Priboju kao kliker, dok je u Topoli dostizao veličinu teniske loptice. Zoran Babić, rukovodilac Centra za odbranu od grada RHMZ-a, podseća da se efikasnost protivgradne zaštite iznosi između 50 i 60 odsto. – Naravno da su rakete koje su korišćene ispravne, ali teško je pobediti prirodu. U dve trećine situacija uspevamo da smanjimo zrna\n14.06.2018 u 15:45\nKomisija u Užicu procenjuje štetu od nevremena\nGradski štab za vanredne situacije u Užicu saopštio je danas da se, od nevremena koje je područje tog grada zahvatilo u sredu, najviše štete pretrpele poljoprivredne kulture, pa je formirana Komisija koja će raditi na proceni nastale štete. Tokom jednočasovnog nevremena u Užicu je palo oko 29,3 litra kiše po metru kvadratnom što je prouzrokovalo zadržavanje velike količine vode na ulicama i stvaranje bujica. Navodi se da je poslednja vremenska nepogoda u gradu dovela do podizanja asfalta u nekoliko gradskih ulica, pada nekoliko stabala drveća, odrona, prodora vode u podrumske prostorije stambenih jedinica, kao i poslovne prostore u užem centru grada, a oštećenja na mreži kišne i fekalne kanalizacije sanirao je JKP „Vodovod”.\n14.06.2018 u 08:08\nNastradao u liftu u poplavljenoj garaži\nPožarevac - Vatrogasci su u poplavljenoj garaži zgrade u Jug Bogdanovoj ulici u Požarevcu pronašli telo starijeg muškarca, potvrđeno je u požarevačkoj vatrogasnoj službi. Pretpostavlja se da je uzrok smrti davljenje, javio je RTS. Komšije stradalog muškarca su ranije rekle da je on ostao zaglavljen u liftu, u poplavljenoj podzemnoj garaži zgrade u Jug Bogdanovoj ulici u Požarevcu, nakon nevremena koje je pogodilo taj grad. Pojedini požarevački portali preneli su prethodno da je, prema rečima stanara, vlasnik stana koji živi u prizemlju parkirao automobil u podzemnoj garaži. Kada je video da se nevreme ne smiruje, on je, navodno, liftom sišao u podrum, ali je u tom trenutku nivo vode u podrumu već bio oko dva metra. U trenutku kada se lift spustio došlo je do prekida električne energije,


Borenović: SNSD-u je bolje da ne blokira parlament i da počnu da rade | BL Portal\nBorenović: SNSD-u je bolje da ne blokira parlament i da počnu da rade\nBANJALUKA – Predsjednik Partije demokratskog progresa (PDP) Branislav Borenović rekao je da su potpuno netačni navodi poslanika SNSD-a u Predstavničkom domu Parlamenta BiH, da se smanjuje broj predstavnika iz RS u parlamentarnim komisijama zato što izmjene koje predlažu PDP i SDS podrazumjevaju da poslanici iz RS moraju biti u mnogo više komisija, nego što je uobičajeno.\n“To je zbog odluke SNSD-ovih poslanika i njihovih trabanata da nerade i džabalebare”, rekao je Borenović.\nKonkretno, kako pojašnjava, svaki poslanik iz Kluba SDS-PDP će morati biti, umjesto u jednoj ili dvije, najmanje u tri-četiri parlamentarne komisije kako bi sačuvali ustavnu poziciju RS, dok se, kako kaže, ostali iz RS ne vrate na mjesta gdje ih je narod izabrao.\n“Umjesto što danima šire izmišljotine, nacionalno odgovorno i patriotski bi bilo da dođu u parlament i tamo se bore za interese naroda”, poručio je Borenović, prenose Nezavisne novine.\nSmatra da je “sramotno da razni neradnici i džabalebaroši drže patriotska predavanja i uz to se javno hvale svojim neradom i javno pozivaju na blokadu, a ne stide se da primaju redovno visoke plate i uživaju sve parlamentarne privilegije.”\n“Vrhunac apsurda i cinizam da ti poslanici-neradnici u javnosti prozivaju nas poslanike iz RS, koji hoćemo da odgovorno radimo svoj posao, opravdamo povjerenje naroda i bar odblokiramo sporazume i velike novce koji su pripremljeni za određene infrastrukturne projekte i u RS i u FBiH”, dodao je Borenović, koji je i poslanik u Predstvaničkom domu PSBiH.


Vikend odluke za formiranje vlade\nKoalicioni partneri SNS i sastav buduće vlade mogli bi da budu poznati do ponedeljka, saznaje “Blic”.\nTadić, Čanak i Petrović u sedištu SNS\nSutra, u nedelju, tokom dana trebalo bi da se precizira da li će mesto predsednika Skupštine ostati SNS ili će ga ponuditi nekom koalicionom partneru, ali i ko je novi predsednik parlamenta.\nKako saznajemo, tokom vikenda biće obavljena još jedna tura razgovora sa potencijalnim koalicionim partnerima naprednjaka, a strankama koje su već u koaliciji sa SNS biće predložena i konkretna rešenja.\nBudući predsednik Skupštine vrlo lako bi mogao biti kadar iz neke od stranaka koje budu deo vladajuće koalicije jer u SNS razmišljaju i o opciji da se odreknu ove pozicije. Ukoliko, međutim, preovlada stav da i ova pozicija treba da ostane pobednicima na izborima, u trci za ovo mesto unutar SNS za sada najglasnije se pominju dosadašnji predsednik skupštinske grupe Zoran Babić, ali i bivši ministar Goran Knežević.\nVrata buduće vlade, osim za Stranku vojvođanskih Mađara, otvorena su i za SPS Ivice Dačića i NDS Borisa Tadića. Najveća je nepoznanica učešće u vlasti NDS jer Boris Tadić nije odustao od stava da neće sa socijalistima. U NDS juče niko nije želeo da govori na ovu temu, ali nezvanično navode da se nadaju da će biti deo većine. S druge strane, ukoliko bude ovakav razvoj događaja, niko nema odgovor na koji način će se u tom slučaju ispeglati javni stav lidera stranke.\nMarković: Crna Gora hoće u NATO jer je tamo najsigurnije\nPotpredsednik vlade Crne Gore Duško Marković kazao je danas da je ta država opredeljena za učlanjenje u NATO, jer je Severnoatlanska alijansa najsigurniji vid kolektivne bezbednosti.


PORTAL KRUG - Pripadnici Vojske Srbije uključili se u dezinfekciju ulica u Kraljevu (VIDEO)\nPrevious Article Odlazak legende kraljevačkog novinarstva\nNext Article Svi pozitivni na Covid 19 moraće u bolnicu, više nema lečenja kod kuće\nMajor Vladimir Filipović, komandant 246. bataljona Atomsko-biološko-hemijske odbrane (ABHO) iz Kruševca kazao je da pripadnici bataljona kom komaduje dezinfekciju vrše rastvorom odgovarajuće koncentracije natrijum hipohlorita, koji se, kako je objasnio, pokazao izuzetno efikasnim sredstvom u borbi protiv koronavirusa.\nDeo jedinice 246. Bataljona ABHO danas je u Kraljevu angažovan na osnovu naređenja komandanta kopnene vojske generala Simovića sa dve cisterne angažovane za biološku dezinfekciju ulica, trotoara i javnih gradskih površina.\n- Pripadnici mog bataljona, osim u Kraljevu, angažovani su i u Novom Sadu, Beogradu, Nišu i u još nekim opštinama, a zadatke, za sada, sprovodimo dosta efikasno. Osim na Pripadnici bataljona obučeni su, znatno osposobljeni i motivisani za izvršavanje zadataka, imamo iskustva ispred tvog perioda i nadamo se da ćemo u saradnji sa ostalim državnim institucijama i službama što pre situaciju staviti pod kontrolu – poručio je major Vladimir Filipović.\nJedna ekipa Vojske Srbije dezinfekcija je započela u naselju Romsko 1, dok je druga bila angažovana u Ribnici, a sve lokacije na kojima će raditi, prema rečima pomoćnika gradonačelnik Kraljeva Vukmana Rakočevića utvrdilo je gradske Odeljenje civilne zaštite.\nKraljevo\tportal krug\tKrusevacko pozoriste\tVojska Srbije\tdezinfekcija\t246. bataljon ABHO


RECITE NE NASILJU U PORODICI!: Srbobran.net web portal\nDanas se obeležava Međunarodni dan borbe protiv nasilja nad ženama i on ima za cilj podizanje svesti o prisustvu rodno zasnovanog nasilja, jačanje rada vladinih i nevladinih organizacija na prevenciji ovog problema, kao i umrežavanje svih relevantnih faktora koji mogu doprineti njegovom uspešnom suzbijanju.\n"16 DANA AKTIVIZMA" je globalna kampanja koja se održava u više od dve stotine zemalja sveta svake godine počev od 25. novembra kada se obeležava Međunarodni dan borbe protiv nasilja nad ženama, a završava Međunarodnim danom ljudskih prava koji se obeležava 10.decembra.\nNasilje nad ženama je svaki čin učinjen protiv ženine volje, a koji je ugrožava i povređuje fizički, psihički, seksualno ili ekonomski.Nasilnici su najčešće bračni ili emotivni partneri, sadašnji ili bivši, ali to mogu biti i članovi porodice (otac, brat, sin...), prijatelji, poznanici,kolege na poslu, ali to može biti i ženi potpuno nepoznat muškarac.Statistike u svetu, a takođe i našem društvu, pokazuju da žrtva nasilja može biti bilo koja žena, bez obzira na njeno obrazovanje, nacionalnost, godine, materijalno stanje ili stanovanje u selu ili gradu. Takođe, nasilnici su muškarci koji dolaze iz različitih profesija,različitog nivoa obrazovanja, nacionalnosti ili ekonomskog statusa.\nNajčešći oblici nasilja koje žene trpe kreću se od potpune ekonomske zavisnosti od partnera, izolacije u smislu zabrane kontaktiranja svoje primarne porodice ili prijatelja, zabrane upotrebe telefona, ograničavanje prostora u kome se žena kreće, uhođenja, nadzora, kontrolisanja svih njenih aktivnosti, pa do omalovažavanja, vređanja, zastrašivanja, pretnji, ponižavanja, ucena, primoravanja na seksualne odnose i na kraju do fizičkog nasilja - udaranja, šutanja, nanošenja teških telesnih povreda, kao i smrtnog ishoda.Najčešće su navedeni oblici udruženi.\nU Srbiji je u poslednje dve godine značajno povećan broj smrtnih ishoda nasilja nad ženama od strane muškarca, odnosno njenog tadašnjeg ili bivšeg partnera. Navedeno je kao pozitivnu posledicu imalo donošenje novog Zakona o sprečavanju nasilja nad ženama koji je stupio na snagu 1.juna ove godine, a kojim su pooštrene kaznene mere za izvršioce ovog krivičnog dela, predviđene mere udaljavanja nasilnika iz kuće, odnosno onemogućavanje da posle izvršenog nasilja bude uz žrtvu,a takođe su predviđene i prekršajne prijave protiv državnih organa koji ne prijavljuju nasilnike, a imaju saznanja o izvršenju ovog krivičnog dela.\nOd avgusta 2016. godine evidentirano je 119 prijava žrtava nasilja sa teritorije opštine Srbobran. Od prvog juna ove godine održano je deset sastanaka radne grupe za koordinaciju i saradnju. Ova grupa razmatra sve slučajeve nasilja u porodici. Od nedavno dva policajca policijske stanice Srbobran su nadležna za rad na primeni novog zakona o sprečavanju nasilja u porodici. Centar za socijalni rad ima značajnu ulogu kod primene novog zakona. U razgovoru sa Jasminom Pecelj Đurđevac, psihologom ovdašnjeg Centra za socijalni rad saznajemo da je na temu primene novog zakona održano nekoiko seminara koji su sadržajno vrlo primenjivi u situacijama kada je neophodno reagovati prilikom slučajeva pojave nasilja u porodici. Od nje smo takođe saznali da je uočena pozitivna reakcija na novi zakon jer je od njegovog stupanja na snagu primećen veći broj prijava nasilja, što po rečima Jasmine Pecelj Đurđevac ukazuje da zakon deluje ohrabrujuće na žrtve i uliva poverenje da će reakcija biti brza, efikasna i zaustaviti nasilje. Evo šta je još kazala za naš portal naša sagovornica:


EBRD stekla direktni udeo u Addiko bank AG od 8,4 odsto\nEvropska banka za obnovu i razvoj (EBRD) reorganizovala je svoje vlasništvo u austrijskoj Addiko banci, razmenivši svoj indirektan udeo za direktan, objavljeno je na zvaničnoj internet stranici EBRD. Kao rezultat toga, EBRD sada poseduje vlasnički udeo od oko 8,4 odsto u Addiko banci, regionalnoj finansijskoj grupaciji sa sedištem u Beču koja posluje u jugoistočnoj Evropi.\nPotez EBRD-a podvlači njenu dugoročnu posvećenost austrijskom kreditoru i prati nedavne promene u vlasništvu te banke.\nEBRD je imala indirektan vlasnički udeo u Addiku putem takozvanog preduzeća posebne namene, odnosno supsidijarnog subjekta kojeg je osnovala matična kompanija radi izolacije finansijskog rizika.\nAddiko banka je osnovana tokom procesa razgrađivanja bivše nacionalizovane austrijske Hipo Alpe Adria Grupe, nakon čega su je preuzeli globalni investicioni fond Advent International i EBRD u decembru 2014. godine. Nakon uspešnog restrukturiranja banke i preorijentacije njenog poslovanja, Addiko banka se vratila na tržište putem Inicijalne javne ponude održane u junu 2019. godine.\nEBRD je zadržao udeo i Addiko banku i dalje vidi kao strateškog igrača u finansijskom sektoru u Bosni i Hercegovini, Hrvatskoj, Crnoj Gori, Srbiji i Sloveniji, gde taj zajmodavac posluje, navodi se u saopštenju EBRD.


Već ju je jednom uništio - prodaje se najpoznatije Benksijevo delo koje ima višemilionsku vrednost - Svetionik.com\nB92 Kultura #1120\n775 mesto 2\n1120 Već ju je jednom uništio - prodaje se najpoznatije Benksijevo delo koje ima višemilionsku vrednost\nB92 Kultura 3 mesto · 14.10.2021 20:46\nDelimično izrezano platno, jedno od najslavnijih dela britanskog umetnika Benksija, biće ponuđeno na prodaju u četvrtak u Londonu.\nGardijan o muzici u Jugoslaviji: "Zemlja se zbog rata raspala na delove, a kultura je preživela"\nB92 Kultura 2 mesto · 13.10.2021 19:26\nPočelo je kopanje po Jugo istoriji. Pročitaj više\nNovi Supermen definitivno biseksualac: Džon Kent "pao" na novinara\nB92 Kultura 1 mesto · 12.10.2021 08:43\nU sledećem izdanju stripa biće prikazana ljubavna veza novog Supermena sa muškim prijateljem. Pročitaj više\nB92 Kultura 1 mesto · 15.10.2021 20:30\nOno što razlikuje kvalitetan erotski film od jeftine pornografije je sugestivnost tema, prisniji odnos subjekata radnje, ali i specifičan prikaz jubavnih scena koje nisu toliko eksplicitne kao u pornografskm žanru. Pročitaj više\n"Ćaskanja na kauču, salve smeha, aplauza i na kraju suze" - kolege o Marku Živiću VIDEO\nB92 Kultura 2 mesto · 15.10.2021 10:24\nMnoge kolege ne mogu da se pomire sa činjenicom da Marka Živića još uvek nema. Pročitaj više\nB92 Kultura 1 mesto · 16.10.2021 17:43\n"Independent" je odabrao najbolja debi muzička ostvarenja. Šta mislite o ovoj listi? Pročitaj više\nB92 Kultura 3 mesto · 14.10.2021 11:38\nNovi album je skoro gotov. Pročitaj više\nI ove zime gledaćemo "Sam u kući", ali novi nastavak VIDEO\nB92 Kultura 2 mesto · 14.10.2021 14:43\nDizni objavio trejler za "Home Sweet Home Alone" - šesti deo popularne franšize. Pročitaj više\nRobin Vilijams je želeo ulogu u filmu o Hariju Poteru\nB92 Kultura 3 mesto · 15.10.2021 08:42\nReditelj popularne franšize kaže da je morao da odbije glumca jer je "sve britansko". Pročitaj više\nB92 Kultura 3 mesto · 13.10.2021 10:36\nGlumac Din Kain koji je glumio Klarka Kenta okarakterisao je kao "paradnu" odluku kompanije DC Comic. Pročitaj više\nSloboda više ne igra u kultnoj predstavi: "Kačim cipele o klin, oprostiću se od Čikaga" VIDEO\nB92 Kultura · 13.10.2021 16:48\nPosle 15 godina... Pročitaj više


BalkanMagazin :: DOMAĆI MERAČI TOPLOTNE ENERGIJE\nDOMAĆI MERAČI TOPLOTNE ENERGIJE\nponedeljak, 06. jul 2009 09:29\nTeleoptik- Žiroskopi proizvodi elektronske merače toplote za domaćinstva. Građanima koji se greju iz gradskih toplana pružiće se prilika da sami regulišu svoj račun – smanjujući toplotu ili isključujući radijatore u svojim stanovima.\nDok zaposleni u desetinama srpskih preduzeća strepe od stečaja i likvidacije u Teleoptik Žiroskopima se nadaju da su tu nevolju ostavili daleko iza sebe i da će im proizvodnja delitelja – elektronskog merača toplote pomoći da prežive aktuelnu ekonomsku krizu, pa čak i da zaposle nove radnike.\nBez obzira što iz Vlade Srbije najavljuju da struja neće poskupeti a čuju se i obećanja političara da dok traje kriza neće biti poskupljenja ostalih energenata, pre svega prirodnog gasa (koji, inače, sada pojeftinjuje na svetskom tržištu), trošak domaćinstava za grejanje i dalje je udar na kućni budžet. Sa deliteljima toplote, građanima koji se greju iz gradskih toplana sada se, međitim, pruža prilika da sami regulišu svoj račun – smanjujući toplotu ili i bukvalno isključujući radijatore u svojim stanovima kada, na primer, nisu kod kuće.\n-Pravo je vreme za naš proizvod jer kriza je i ljudi treba da štede, a jedan od načina je da sami regulišu temperaturu u svojim domovima. To mogu postići ugradnjom termostatskih radijatorskih ventila i delitelja toplote, koji se postavljaju na svaki radijator u stanu. Potrošnju toplotne energije moguće je daljinski očitati, tako da se neće narušavati komoditet građana – kaže Milan Nastić, generalni direktor Teleoptik Žiroskopa.\nNastić objašnjava da je kumulativno očitavanje delitelja – elektronskog merača, odnosno, utroška toplotne energije rešeno radio modulom. Količina utrošene toplote može se pratiti i arhivirati putem Interneta. To omogućuje, takođe, da potrošnju može da prati i sam potrošač i onaj ko isporučuje „robu“, u ovom slučaju toplotnu energiju.\nPored merenja toplotne energije ovo rešenje za merenje i daljinsko očitavanje moguće je koristiti i za merenje i daljinsko očitavanje potrošnje vode sa vodomerima koji poseduju radio modul. U ovom slučaju isti ptrincip primenjiv je i za merenje toplotne energije i količine potrošene vode.\nPostavljanjem ventila i delitelja toplotne energije na svaki radijator građani će moći da sami odrede, na skali do jedan do pet, utrošak toplotne energije.\n-Ljudi će moći da štede toplotnu energiju, tako što „zavrnu“ radijator kada nisu kod kuće ili kad ne greju prostoriju u stanu u kojoj niko ne boravi. Čak i kada greju, moćiće sami, definisanjem ventila na pozicije od 1 do 5, da regulišu potrošnju toplote pa samim tim i da uštede, ne narušavajući svoj komoditet – kaže Nastić navodeći da je primenom ovih delitelja toplote realno očekivati oko 15 odsto ušteda u potrošnji toplotne energije.\nNastić navodi da bi ove uštede vrlo brzo vratile ulaganja u sistem daljinskog očitavanja potrošnje toplotne energije. Cena ugradnje ventila – delitelja toplote po jednom radijatoru je oko 50 evra, što znači da bi za prosečan stan trebalo uložiti oko 250 evra.\nSkupština Beograda još je 24. decembra 2007. godine donele Odluku o snabdevanju grada toplotnom energijom, koja propisuje da se u roku od pet godina uvede tarifni sistem za daljinsko grejanja. Ideja je da uvođenje tarifnog sistema bude sprovedeno uz ugradnju individualnih merača za isporučenu toplotnu energiju. To konkretno znači da je potrebno u sve stanove priključene na daljinski sistem Beogradskih elektrana uvesti individualne merače isporučene toplote. Vlasnici stanova po želji će ventilom priključenim na njihov radijator određivati toplotu u svakoj pojedinačnoj prostoriji, a na osnovu isporučene toplotne energije biće im ispostavljen račun za plaćanje.\nDa bi se sve ovo ispratilo Teleoptik Žiroskopi su otpočeli saradnju sa danskom firmom Brunata, koja od 1912. godine proizvodi delitelje toplote i spada među vodeće u ovoj oblasti. I Teleoptik Žiroskopi su firma sa tradicijom proizvodnje od skoro 90 godina. Teleoptik je osnovan 1922. godine i uglavnom proizvodi za vojsku. Od 1989. godine firma se deli na dva dela: Teleoptik i Teleoptik Žiroskope, s tim što je Teleoptik u ovim godinama tranzicije likvidiran.\n-U Teleoptik Žiroskopima smo shvatili da će državi ovakva firma i dalje trebati – zbog vojske, ali smo se opredelili i za ovaj civilni program. Zbog toga što radimo za vojsku doneta je odluka da se kompanija ne privatizuje. Proizvodnju delitelja toplote sami smo osvojili ali, tražimo i partnere za razvoj ove delatnosti. Već smo napravili predugovor o tome da nas Brunata snabdeva komponentama za proizvodnju delitelja u Srbiji. Od Brunate smo, takođe, dobili i softver za daljinsko očitavanje delitelja. Teleoptik Žiroskopi će biti prva firma koja je sa Brunatom sklopila ovakav aranžman. U planu je i osnivanje zajedničke firme Brunata Srbija. Verovatno će u nju uću i ITM Controls iz Sarajeva kao i još jedan partner, koga će odrediti Brunata – priča Nastić.\nU zemunskim pogonima Teleoptik Žiroskopa postoji mašina za sklapanje ovih uređaja. Teleoptik Žiroskopi imaju 172 radnika a plan je da se sa masovnijom proizvodnjom otvore i nova radna mesta. Kako ova firma radi i za SDPR, Nastić procenjuje da je realno govoriti o zapošljavanju 30-ak novih radnika.\n-U zavisnosti od razvoja posla, Teleoptik Žiroskopi mogu proizvoditi delitelje i za ugradnju van Srbije. Nudimo predstavnicima Brunate da proizvodimo za region ali, zašto ne, i za njihove potrebe. Njihovoj delegaciji smo pokazali naš pogon kapaciteta 1.000 delitelja dnevno – kaže Nastić navodeći da procenjuju da je samo u Beogradu potrebno ugraditi oko 2,5 miliona delitelja.\nOvu tehnologiju moguće je, naravno, primeniti i u ostalim gradovima u Srbiji gde postoje sistemi za daljinsko grejanje: u Novom Sadu, Nišu...\nU Teleoptik Žiroskopima najpre su imali ideju da se čvršće povežu sa Beogradskim elektranama, sa kojima imaju ugovor o poslovno – tehničkoj saradnji. Ideja o pripajanju Beogradskim elektranama, odnosno, o formiranju zajedničke ćerke firme je propala ali, saradnja se nastavlja. Na Savskom nasipu već je urađena probna ugradnja delitelja i u praksi je dokazano da ih je moguće daljinski očitati.\n-Od Privredne kompre Srbije i Uprave za javne nabavke dobili smo odobrenja da su Teleoptik Žiroskopi jedina domaća firma koja proizvodi delitelje toplote –elektronske merače. To nam obezbeđuje mogućnost sklapanja ugovora sa Beogradskim elektranama u postupku sa pogađanjem bez prethodnog objavljivanja javnog poziva za nabavku ovih uređaja – navodi Nastić, napominjući da je to vrlo bitno za budući opstanak firme.\nU daljoj razradi mogućnosti koje pruža delitelj toplote – elektronski merač moguće je da se drugačije organizuje i naplata isporučene toplotne energije. Teleoptik Žiroskopi će Beogradskim elektranama isporučiti sve elemente za izdavanje računa za izmerenu a ne procenjenu potrošnju toplotne energije


U veoma specifičnoj i nepovoljnoj situaciji usled pandemije korona virusa, učitelji Hleba života su u okviru Programa podrške u obrazovanju i intergaciji romske dece, pomogli romskoj deci u Surčinu da uspešno završe školsku 2020/21 godinu.\nU novo nastalim okolnostima, pomoć u učenju je organizovana bez prekida za 52 dece, online ili direktno kada su epidemiološki uslovi to dozvoljavali. Od toga, 48 dece je sa uspehom završilo školsku godinu (više od 90%), a četvoro će na popravni ispit iz jednog ili dva predmeta.\nOd ostale dece koja su bila upisana u program pomoći u učenju na početku školske godine a iz raznih razloga su prestala da dolaze (gubitak motivacije usled pandemije,nedostatak tehničkih uslova za online nastavu, prestanak odlaska u školu, strah od zaražavanja…), čak njih petnaestoro ide na popravni ispit u augustu, a troje će morati da ponavlja razred.\nOvo govori u prilog tome koliko su aktivnosti pomoći u učenju koje redovno i u kontinuitetu organizuje Hleb života, važne za decu i Romsku zajednicu u celini.\nDobra vest je i da je u ovoj generaciji 12 učenika završilo osmi razred. Od toga je osmoro učenika koji su redovno dolazili na pripreme za prijemni ispit koje su sprovodili učitelji Hleba života, odlučilo da upiše srednju školu.Posebno je pohvalno to što su naši osmaci u vrhu uspešnosti na polaganju ispita za upis u srednju školu.\nŠto se tiče dece najmlađeg uzrasta (od 6 godina) u Romskom naselju u Zemunu, od 12 dece u koji su prošli naš pripremni program, njih 9 je upisano u redovan predškolski sistem. Još jednom se pokazalo da naš rad, saradnja sa školom, kao i zainteresovanost roditelja, donose dobre rezultate.


U okviru kampanje koja se širila putem društvenih mreža i interneta prikazan je film "ISTINA#NoKosovoUnesco" i pokrenuta stranica "tweet wall", na kojoj je učestvovalo četiri miliona ljudi, a napravljeni su posebni profili na Fejsbuku, Tviteru i Instagramu, objavljeno je na internet stranici predsednika.\nFilm koji je rađen u saradnji sa RTS-om, a čija je autorka Svetlana Vukmirović, putem društvene mreže Fejsbuk, pogledao je 1,1 milion ljudi, dok je na Tviteru uspeo da ostvari domet od 145 miliona ljudi.\nFilm je imao je 35.000 tvitova i ukupno 70 miliona prikaza.\nFilm koji govori o vekovima dugoj istoriji Srba na Kosovu i razlozima zbog kojih Kosovo ne bi trebalo da bude primljeno među članice Uneska, preuzela najveća ruska TV mreža Raša tudej, a preveden je na engleski, španski i arapski.\nU okviru kampanje, pokrenut je i sajt nokosovounesco, koji je za nešto više od dve nedelje postojanja imao 140.000 posetilaca koji su otvorili više od 360.000 stranica.\nPokrenuti su i Instagram profil i Fejsbuk stranica NoKosovoUnesco, koja ima više od 40.000 fanova na kojima su objavljivane potresne fotografije porušenih spomenika i zapaljenih manastira na Kosovu.\n"Predsednik je među retkima, ako ne i jedini, koji je upotrebio internet i društvene mreže za promociju kampanje i apelovao na sve građane da se uključe, deljenjem sadržaja putem interneta. Veoma je važno istaći da kampanja ne bi uspela da se brojne ugledne ličnosti, pojedinci, građani Srbije i naši prijatelji širom sveta nisu uključili u projekat", saopšteno je na sajtu predsednika.\nNa glasanju 11. novembra na Generalnoj konferenciji Uneska, nije prihvaćen zahtev Kosova za članstvo u toj organizaciji, jer nije postignuta saglasnost dve trećine članica. Od 142 države, 92 su podržale članstvo Kosova, kome su nedostajala tri glasa.


Švajcarskoj nedostaje 43.000 zanatlija, evo šta to može da znači za radnu snagu iz Srbije - Naši u svetu\nŠvajcarskoj nedostaje 43.000 zanatlija, evo šta to može da znači za radnu snagu iz Srbije\nObjavljeno 10/07/19 u 09:30\nŠvajcarskoj trenutno nedostaje 42.778 zanatlija, koji su ujedno i najtraženija radna snaga na tržištu rada, piše Politika. Tamošnja preduzeća raspisala su ukupno 198.097 slobodnih radnih mesta, a najviše im nedostaju elektromonteri, instalateri, stolari, zidari, moleri…\nPrema podacima švajcarskih službi, broj radnih mesta za zanatlije drastično raste od 2015. kada je zemlji nedostajalo 23.976 takvih profila. Otad se broj nedostajućih radnika maltene udvostručio, ali to zasad ne znači da će Švajcarska uskoro masovno prigrliti novu radnu snagu i iz Srbije, kao što uveliko rade Nemačka, Austrija, Slovenija ili Hrvatska. Prednost ipak imaju građani EU, a Hrvatska ostaje jedina država članica EU čiji građani ne mogu živeti i raditi u Švajcarskoj, već moraju imati radnu dozvolu ako žele da ostanu u toj zemlji više od tri meseca, u skladu s kvotom koju je Švajcarska uvela.\nKada je reč o našim ljudima, da bi dobili radnu dozvolu i vizu, potrebno je da dobiju i poziv od zainteresovane kompanije ili poslovnog partnera iz Švajcarske. Pošto Srbija nema potpisan međudržavni sporazum sa tom zemljom (zasad ima samo sa BiH, Slovenijom, Belorusijom), kojim bi se regulisalo zapošljavanje srpskih radnika, naši građani mogu da ugovore posao preko agencija ili na svoju ruku. Uz to, državljani trećih zemalja mogu biti angažovani u Švajcarskoj samo ako niko sa jednakim kvalifikacijama ne može biti pronađen u Švajcarskoj ili u državi članici EU. To sve ne znači da nema nade za sve one koji, trbuhom za kruhom, planiraju da odu da rade u ovu alpsku zemlju, ali tamošnja potražnja za radnicima ipak nije generalno dobra vest za Srbiju koja i te kako kuburi sa kvalitetnim zanatlijama na tržištu rada.\nStatistika manje-više pokazuje da radnika ima, jer je za prva četiri meseca ove godine oko 180.000 zanatlija najrazličitijih profila zvanično tražilo posao u Srbiji. Ipak, potražnje za njima nema u tolikoj meri, pa ovu suprotnost u Privrednoj komori građevinske industrije Srbije opravdavaju time da je prave majstore teško naći.\n“Najstručniji su uvek angažovani, za njih stalno ima posla, zato najčešće i rade privatno, na crno. Za razliku od njih, na birou rada su evidentirani svi oni koji nisu dovoljno kvalifikovani. To su ljudi koji nisu u ovom trenutku potrebni poslodavcima”, smatra Goran Rodić, potpredsednik komore, dodajući da Srbija kuburi sa kvalitetnom radnom snagom jer se ona iseljava iz zemlje, jureći za boljom zaradom.\n“Osim dnevnica, koje su negde tamo znatno veće, majstori imaju plaćen smeštaj i obezbeđen posao na duže staze. Zašto onda ne bi otišli u druge zemlje”, pita Rodić.\nAustrijski proizvođač sokova: Nedostatak radnika nas koštao obrta, evo gde je rešenje\nSrpska glumica, supruga Miloša Teodosića, u predstavi nagovestila ono čemu se nadaju navijači Zvezde (VIDEO)


Softver je, kako je navedeno, sada spreman za procenu američke Federalne uprave za avijaciju (FAA) i njenih partnera u zemljama koje žele da izvrše kontrolu nad softverom.\n-Ostvarujemo jasan i stabilan napredak, i uvereni smo da će '737 Max' sa ažuriranim MCAS softverom biti jedan od najsigurnijih aviona ikada, izjavio je generalni direktor Boinga Denis Mulenburg.\nAvioni tipa "737 Max 8" i "737 Max 9" prizemljeni su širom sveta nakon što se pre dva meseca srušio avion "Etiopijan erlajnsa".\nTa nesreća je, prema ocenama istražitelja, nalikovala nasreći iz prošle godine kada se srušio "737 Max" indonežanske aviokompanije "Lajon er". U te dve kobne nesreće, život je izgubilo 346 ljudi. U oba slučaja, automatizovan sistem za kontrolu leta ili MCAS je automatski spustio nos avion dok su se piloti borili da povrate kontrolu.\nIz Boinga, međutim, sada poručuju da će posle izvršenih popravki MCAS ubuduće dobijati podatke sa dva, a ne samo jednog senzora, zbog čega će avion biti manje podložan padu zbog pogrešnih podataka.


RTS :: Usvojen budžet Grada Beograda za 2018. godinu\nPolitika Usvojen budžet Grada Beograda za 2018. godinu\nUsvojen budžet Grada Beograda za 2018. godinu\nčetvrtak, 21. dec 2017, 14:38 -> 17:55\nZa narednu godinu planirani su prihodi Grada Beograda od 92,24 milijarde dinara, ali će, uz prihode gradskih ustanova od 1,18 milijardi i 9,34 milijarde prenetih sredstava iz ove godine, gradska kasa biti "teška" ukupno 102,7 milijarde dinara.\nOdbornici Skupštine grada Beograda usvojili su budžet za 2018. godinu, kojim su predviđeni ukupni prihodi 102,7 milijardi dinara. Planirani deficit za 2018. godinu je 7,8 milijardi dinara.\nGrad planira da u 2018. godini povuče 2,11 milijardi dinara, odnosno oko 16,9 miliona evra, od inostranih banaka za nekoliko projekata - izgradnju novog Savskog mosta sa prilaznim putevima, obnovu gradskih ulica, izgradnju pristupnih rampi Mosta na Adi, postavljanje šina preko tog mosta i nabavku novih tramvaja.\nBudžetom je za unapređenje javnog gradskog prevoza predviđeno gotovo 25 milijardi dinara.\nGotovo 19 milijardi dinara predviđeno je za oblast dečje i socijalne zaštite, dok će 4,5 milijardi dinara biti uloženo u održavanje i izgradnju nove putne infrastrukture.\nTakođe, pored deset milijardi dinara redovnog godišnjeg izdvajanja za opštine, još 1,5 milijardi kapitalnih sredstava dodatno je predviđeno za opštine.\nRaspravu o budžetu obeležila je polemika o vrednosti novogodišnje jelke na Trgu Republike, raskidanju ugovora sa dobavljačem.\nObrazlažući budžet pred poslanicima, gradonačelnik Siniša Mali se osvrnuo i na slučaj jelke, rekavši da su potpuno transparentno i javno u budžetu za ovu godinu navedena sredstva odvojena za novogodišnju rasvetu i praznike.\nTaj ugovor će se raskinuti, ponovio je Mali i dodao da građani neće trpeti štetu, te da će se gledati da sve prođe bez plaćanja penala.\n"Tražio sam da se utvrdi o čemu se radi, zašto je ta jelka toliko skupa i tražio sam da se ugovor sa dobaljvačima raskine. Ako je bilo ko bilo šta uradio nezakonito snosiće odgovornost. I na ovaj način pokazujemo koliko se razlikujemo od prethodnika. Ja nemam problem ni sa jednim pitanjem novinara, ni sa jednom temom za koju smatraju da je problematična", rekao je Mali.\n"Očekujem da ćemo za oko milion evra, koliko smo uložili, imati priliku da zaradimo 20 miliona evra od truzima", rekao je Mali.\nŠef odbornika Balša Božović, kritikujući predloženi budžet, ponovo se dotakao jelke u centru grada i rekao da gradonačelnik Mali ne bi ni rekao da se ugovor sa dobavljačem raskida, da demokrate nisu spomenule tu temu.\nKako je rekao, 83.000 evra plaćena je jelka koja se nalazi u centru grada, a na reakciju predsednika Skupštine Nikole Nikodijevića da se drži dnevnog reda i govori o budžetu za 2018. godinu, budući da je jelka za ovu Novu godinu plaćena.\nBožović se na to osvrnuo rečima da to onda znači da je predviđeno da i sledeće godine jelka bude plaćena čak 83.000 evra.\n"Ovo je budžet koji ćete vi da glasate, a u njemu stoji da jelka košta 83.000 evra. Ako to nije cifra koju vi želite da date za tu jelku, onda mora i ceo budžet da vam padne", rekao je Božović.\nPored jelke, Božović je kritikovao i to što je prema njegovim rečima treća rata ugovora za košarkaški turnir "Fajnal for" 750.000 evra i da se plaća po kursu od 130 dinara što, kaže, nije dobro.\nSpomenuo je i vatromet, za koji je, kaže, predviđeno 235.000 evra, ali i nabavku "Majkrosoft" licenci i licenci za finansijski program "Sap" za trogodišnji period 2018-2020. godinu, za šta je predviđeno 3,66 miliona evra, što je, kaže, 3,5 puta više od tržišne cene.\nBožoviću je replicirao šef odbornika SNS-a Mirko Rajković koji je rekao da je u budžetu, kada je reč o jelki, reč o trogodišnjem finansiranju, a ne samo o cifri za jednu godinu, te istakao da je prošle godine jelku platila "Er Srbija".\n"A, što se tiče 'Fajnal fora', sada vam smeta što grad odvaja novac, a nije vam smetalo kada je Dragan Đilas kao predsednik Košarkaškog saveza Srbije, molio tadašnjeg premijera (Aleksandra Vučića) da se plati kvalifikacioni turnir pred Olimpijadu, što je koštalo 2,8 miliona evra", rekao je Rajković.\nSekretarka za finansije Jelena Tanasković rekla je da sa kursom evra nema ništa sporno, jer se svaka faktura plaća po kursu koji važi na dan plaćanja.\n"Budžet je projekcija, plan, a fakturu plaćamo na dan kada je plaćamo, po tom kursu", rekla je Tanasković i dodala da je prethodna vlast uvela program "Sap", koji sada mora da se održava.\nOdbornik PUPS-a Profir Rančić rekao je da odbornici PUPS-a podržavaju budžet, ali da su nezadovoljni time što nije prihvaćen predlog da se ponovo aktivira 13. penzija, te da na tome i dalje insistirati.\nOdbornik SNS-a Nebojša Bakarec rekao je da je važno napomenuti da građanima neće biti povećan porez na imovinu sledeće godine.\n"A, ako su jelka i vatromet najveći problem u budžetu, to znači da je budžet dobar", rekao je Bakarec.\nPored budžeta, odbornici su usvojili i Odluku o obimu sredstava za vršenje poslova grada i opština i utvrđivanju prihoda koji pripadaju gradu, odnosno opštinama u 2018. godini, kao i izmene Odluke o finansiranju programa, projekata i aktivnosti korisnika sredstava budžeta u 2018. i 2019. godini.\n1 Tusk sa Vučićem i Brnabićevom u Briselu\n2 Vučić danas u Briselu\n3 Goranu Radosavljeviću zabranjen ulazak u SAD\n4 "Ambasadori pri UN u Rezoluciji 1244 vide šta ne postoji"\n5 Vučić razgovarao sa Vesom Mičelom


BiH, Srbija i Crna Gora potpisale protokol o određivanju tromeđne tačke – In reformator\nBiH, Srbija i Crna Gora potpisale protokol o određivanju tromeđne tačke\nMaj 15, 2019 Urednik 814 Views adil osmanović, bih, Crna Gora, Dragan Pejanović, Granična tromeđna tačka, Srbija, Veljko Odalović\nProtokol o određivanju tromeđne granične tačke između Bosne i Hercegovine, Crne Gore i Republike Srbije potpisan je danas u Sarajevu. Tom prilikom Adil Osmanović, ministar civilnih poslova BiH naglasio je da bi današnji čin trebao predstavljati iskorak ka uređenosti državnih granica BiH u skladu sa međunarodnim pravom, s čime su se složili i potpisnici protokola iz Srbije i Crne Gore, javlja Anadolu Agency (AA).\nProtokol su osim Osmanovića potpisali Dragan Pejanović, državni sekretar u Ministarstvu unutrašnjih poslova Crne Gore i Veljko Odalović, generalni sekretar Ministarstva vanjskih poslova Srbije.\n“Ovaj protokol jeste stvarni iskorak koji se čini u pravcu uređenosti državne granice BiH u skladu sa pravilima i principima međunarodnog prava. Svaki iskorak u pogledu uređenosti granice BiH, koji se napravi putem bilateralnih i multilateralnih pregovora sa susjednim zemljama, ide u prilog jačanju regionalne saradnje, međusobnog uvažavanja i poštivanja među susjednim državama, a što je veliki zalog kako za sadašnje, tako i za buduće generacije država potpisnica“, naglasio je Osmanović.\nOn se složio sa predstavnicima Srbije i Crne Gore da je rješavanja graničnih pitanja jedan od prioriteta zemalja Zapadnog Balkana na njihovom putu ka Evropskoj uniji. Također, izrazio je nadu da će potpisivanje protokola inicirati i nastavak razgovora sa Srbijom oko rješavanja graničnih pitanja, dodavši da je taj proces stao još 2010. godine, kada su se posljednji put sastale komisije dvije zemlje.\nPejanović je naglasio da je potpisivanje protokola potvrda kvalitetnih susjedskih odnosa tri države, čime još jednom šalju poruku da zemlje Zapadnog Balkana mogu samostalno zaključivati sporazume sopstvenim pregovaračkim kapacitetima.\n“Crna Gora je veoma posvećenu rješavanju bilateralnih pitanja sa susjedima. Jedan od značajni spoljnopolitičkih prioriteta Vlade Crne Gore jeste upravo razvoj i unapređenje dobrosusjedskih odnosa i regionalne saradnje. Također, zaključivanje i izvršavanje međunarodnih ugovora o državnoj granici sa susjedima jedan je od značajnijih prioriteta Crne Gore u procesu pristupanja Evropskoj uniji“, rekao je Pejanović i dodao:\n“Vjerujem da će potpisivanje današnjeg protokola dodatno podstaći rješavanje ostalih pitanja između naših država i naših obaveza na pristupnom putu prema EU.“\nOdalović je kazao da je apsolutni spoljnopolitički prioritet Srbije rješavanje otvorenih regionalnih pitanja i regionalna saradnja.\n“Svi smo zajedno prepoznali da mnogo regionalnih inicijativa, mnogo pitanja, koja nas sve zajedno dodiruju zaslužuju jedan ovakav pristup u načinu rješavanja. Naravno, i punu saradnju nadležnih tijela, koja rade na kvalitetnim pripremama, političke podrške i ovakvim činovima, gdje ćemo sve to što su otvorena pitanja, izazovi ili neki problemi, koji ponekad znaju da se bespotrebno multiplikuju, stvoriti preduslov za kvalitetniju i mnogo bolju zajedničku saradnju. Ne završavaju se mnoga pitanja na administrativnim i državnim granicama, mnoge stvari su nešto što se mora gledati u kontekstu zajedničkog rješavanja problema“, naglasio je Odalović.\nI Odalović je kao i Osmanović izrazio nadu da će se u što skorijem roku ponovo intenzivirati razgovori između Srbije i BiH o rješavanju graničnih sporova.\nBiH i Crna Gora su 25. augusta 2015. godine u Beču potpisale sporazum o granici, a sada komisije intenzivno rade na implementaciji tog međunarodnog ugovora.\nPotpisivanjem protokola o određivanju tromeđne granične tačke između BiH, Crne Gore i Srbije stvoriće se pravni okvir za materijalizaciju i označavanje navedene tromeđne tačke. Time se završava još jedna neophodna faza u konačnoj demarkaciji državne granice između BiH, Srbije i Crne Gore, a sve u skladu s propisima unutrašnjeg zakonodavstva te tri susjedne države, kao i u skladu sa međunarodnim pravom.\nTromeđna granična tačka između BiH, Srbije i Crne Gore biće označena na tromeđi katastarskih opština Đakovići/Zaborak (BiH), Sočica (Srbija) i Povlače (Crna Gora) i nalazi se na mjestu zvanom Zelena Glava. Biće obilježena na terenu postavljanjem odgovarajuće tromeđne granične oznake, što će podjednako finasnirati sve tri države. Tri najveća grada u blizini tromeđe su Čajniće (BiH), Priboj (Srbija) i Pljevlja (Crna Gora).\n← Projekcijom filma “Mrtvi ne umiru” počeo 72. Kanski festival\nPutin: Lakše je sarađivati sa Turskom, nego sa Evropskom unijom →


U Evropi gas nikad skuplji - ima li razloga za zabrinutost u Srbiji? - Ozon Media\nU Evropi gas nikad skuplji – ima li razloga za zabrinutost u Srbiji?\nCena „crnog zlata“ raste od avgusta zbog veće potražnje usled ublažavanja mera protiv kovida, većeg obima putovanja i privrednih aktivnosti, kao i zbog rasta dolara.\n„Uvek je to neki odloženi efekat i neće se, naravno, to što je cena nafte dostigla 80 dolara sutra na pumpama pojaviti više cene goriva – uvek je to posledica istorijskog perioda od nekih mesec – mesec i po dana“, rekao je Mićović.\nNebojša Ćulum iz Srpske naftno-gasne asocijacija „Snaga“ kaže da je razlog nisko stanje zaliha prirodnog gasa u podzemnim skladištima Evrope – 23 milijarde kubnih metara gasa manje nego u istoj nedelji prošle godine.\n„Cena će se stabilizovati, ali ne više nikada na nivo pre toga. Ja očekujem da cena može da se stabilizuje ali ne na nivo ispod 70, 75, 80 evra za megavat sat“, kaže Miloš Mladenović, izvršni direktor srpske berze struje „Sepeks“.\nDom zdravlja: Sedam hospitalizacija


PROJEKT FINANSIRALA EU\nZa izgradnju paviljona EU izdvojila više od 2.1 milion eura\nAd. A. / Fena 21.09.2021\nPROJEKT FINANSIRALA EU Satler otvorio novi paviljon u Kazneno-popravnom zavodu Zenica\nS otvaranja paviljona KPZ Zenica Foto: Fena\nŠef Delegacije Evropske unije i specijalni predstavnik EU u Bosni i Hercegovini ambasador Johan Satler i ministar pravde Federacije BiH Mato Jozić svečano su otvorili Deveti paviljon u krugu Kazneno-popravnog zavoda Zenica (KPZ), za čiju izgradnju je EU izdvojila više od 2.1 milion eura.\nSatler je istakao kako je zadovoljan što je EU i na ovaj način dala doprinos jačanju vladavine prava te da se izgradnjom ovog objekta žele postići tri cilja.\nPrilika za inegraciju u društvo\n-Prvi je zaštita građana, drugi ostvarivanje svrhe kažnjavanja, a treći je rehabilitacija zatvorenika, odnosno davanje prilike da se ponovo integrišu u društvo - kazao je Satler.\n- Ovo su ta tri principa koja će, vjerujem, od danas biti na snazi i primjeni ovdje u Zenici - istakao je Satler.\n-Ponosan sam što smo na ovako teškom i izazovnom vremenu smogli snage i hrabrosti uložiti značajna materijalna sredstva u poboljšanje infrastrukture KPZ-a. U proteklom razdoblju, osim ovoga projekta, Federalno ministarstvo pravde, u suradnji sa Delegacijom EU u BiH, realiziralo je projekt izgradnje radionice i sportske dvorane u KPZ-u za maloljetne osobe u Orašju, koji bismo također uskoro trebali i otvoriti - kazao je Jozić.\nObjekt s tri etaže\nNovi objekt KPZ-a u Zenici ima tri etaže i kapacitet za smještaj više od 236 osuđenih osoba, a, kako je istakao direktor KPZ-a Redžo Kahrić, sadrži i šest dvokrevetnih soba koje su predviđene su za osuđenike-invalide. Pored prostorija za smještaj zatvorenika, objekat ima i prostorije za ambulantu, fitnes salu, trpezariju, biblioteku te zaseban i ograđen prostor za šetnju zatvorenika.\n-Ono što je specifično za ovaj paviljon, u odnosu na sve druge paviljone, je to da je zasebno urađena kotlovnica i trafo-stanica. Sve to govori o svrsishodnosti ovog paviljona, koji može imati namjene za mnoge druge aktivnosti. Ono što je najvažnije, zadovoljeni su međunarodni standardi kada je u pitanju kvadratura prostora za osuđene osobe - četiri kvadratna metra po osuđenoj osobi - podvukao je Kahrić.\nREAKCIJE NA AVAZOV SNIMAK\nSatler za N1: Pokrenuti istragu zbog audiosnimka Mehmedagić-Tadić\n20.09.2021 u 15:26\nPROJEKTI EU U BIH\nSatler sutra otvara novi paviljon u KPD-u Zenica, a položit će i kamen temeljac za izgradnju Općinskog suda\n20.09.2021 u 09:10\nJohann Sattler KPZ Zenica


Kladionice pred vratima dvorišta škola – Vlast odbija da riješi problem | SANA\nHome Vijesti Kladionice pred vratima dvorišta škola – Vlast odbija da riješi problem\nKladionice pred vratima dvorišta škola – Vlast odbija da riješi problem\n30. 06. 2016. 12:12\nNovi Pazar – Zbog nedostatka kulturnog sadržaja, sportskih dešavanja, kao i prostora za edukaciju ili relaksaciju, mladi u našem gradu sve više pribjegavaju da svoje slobodno vrijeme provode u kladionicama i kafićima. Dalje, kroz identifikaciju sa starijima, i pritiska društva problem se širi i na one najmlađe koji sve češće, i uprkos tome što je zabranjeno, zabavu pronalaze na istim mjestima.\nIstiču, uz pogođenih par mečeva dolazi se do brze zarade. Nedostatak podrške lokalnih vlasti mladima koji imaju snage i ideje da ovaj problem riješe, ne ostavlja bilo kakvu alternativu u rješavanju istog, čak naprotiv.\nPredstavnici vladajuće većine na posljednjoj sjednici Skupštine grada nisu usvojili prijedlog BDZ Sandžaka koji su tražili da se zabrani rad kladionica I kockarnica tokom mjeseca Ramazana, a da se, kasnije, zatvore one kladionice koje se nalaze u blizini škola, ističući da oni truju djecu i prijete da ih odvuku u ozbiljne kockarske probleme.\nKada se u obzir uzmu jako niska primanja I penzije u Novom Pazaru, ljudi se nerijetko upuštaju u pokušaje da oprobaju svoju sreću, pa izgube I to malo što su dobili od mjesečnih primanja. Na svakoj kladionici piše da je zabranjen pristup osobama mlađim od 18 godina, ali je nezvanični podatak da se skoro 90% kladionica ne pridržava tog pravila.\nNovi Pazar, kao najmlađi grad u Evropi je ujedno grad koji u državi zauzima visoku poziciju po broju kladionica, koji doseže I do 70. Napomene radi, brojne kockarnice nisu registrirane, već rade na crno, tako da se tačan broj ne može utvrditi.\nOno što je sigurno je činjenica da mladi nemaju dobro trasiran put, kada im na svakom dijelu grada blješte svjetla takvih mjesta, ali je najžalosnije što vlast po tom pitanju ne želi ništa uraditi. Čak šta više, zdušno podržava njihov rad I trovanje naše omladine.\nPrevious articleUsvojen rebalans budžeta – Opozicija: Budžet rasipničkog karaktera, bez privrednog razvoja\nNext articleZukorlić: Vlada Srbije donijela odluku da je Internacionalni univerziet potpuno legalan


Oprez na Volstritu: Očekuju se nove podsticajne mere\nNa Volstritu je u utorak S&P 500 indeks ostao gotovo nepromenjen, pri čemu su cene akcija u energetskom i industrijskom sektoru porasle, dok su tehnološki i nekretninski sektor zabeležili pad.\nNa najvećem gubitku bile su akcije tehnoloških kompanija. Akcije Majkrosofta su pale za 1,8 posto, a PejPala za 2,7 posto.\nAmeričke Federalne rezerve će o kamatnim stopama odlučivati u drugoj polovini septembra.\nIako mnogi očekuju da će Fed dodatno smanjiti kamate, nakon što ih je već u julu srezao za 0,25 procentnih bodova, neki analitičari smatraju da za sada nema razloga za taj potez jer, iakose rast američke privrede usporava, to usporavanje nije tako oštro da bi već sada trebalo reagovati.\nZbog usporavanja rasta kineske ekonomije, prošlogu petka su kineske monetarne vlasti smanjile obvezne rezerve banaka, čime su otvorile prostor za pojačano kreditiranje, što bi trebalo podržati rast privrede.\nOčekuje se, takođe, da će na sednici ove nedelje nove podstcajne mere uvesti i Evropska središnja banka (ECB) zbog slabosti privrede evrozone.


Udruženje Živojin Mišić je nacionalni partner Varkey Fondacije\nUdruženje “Živojin Mišić” je po prvi put ove godine imalo jednog od svojih ambasadora na najvećem svetskom forumu “Global Teacher Prize”, održanom u Ujedinjenim Arapskim Emiratima. U martu, prošle nedelje, na ovom takmičenju, i Srbija je bila zemlja koja je ponosno mogla da pokaže da ima svog nacionalnog predstavnika na takmičenju – Udruženje za podsticanje preduzetništva Živojin Mišić.\nLideri iz sveta privatnog, javnog i društvenog sektora su se šestu godinu za redom okupili kako bi zajedno radili na pronalasku rešenja za problem podizanja edukacije na viši nivo, kao i problem jednakosti i zaposlenosti za sve.\nInicijativa Varkey Fondacije, koja organizuje Global Teacher Prize takmičenje, Global Education & Skills Forum zapravo je platforma za saradnju i rešavanje problema, prelazak iz “Kako bi trebalo da bude” u inovativna rešenja “Kako tamo stižemo zajedno”. U vezi sa tim, Global Education & Skills Forum je ove godine okupio preko 2000 profesionalaca iz sveta obrazovanja koji su radili na oblikovanju sistema i pripremama za 2030. godinu kada nas sve očekuju velike promene u načinu razmišljanja i načinu školovanja dece.\nZašto je ovaj Forum poseban za Srbiju?\nGlobal Education & Skills Forum i ceo put u Ujedinjene Arapske Emirate je doneo mnogo toga dobrog za Srbiju kada je obrazovni sektor u pitanju. Jedan od najvažnijih događaja jeste da je Varkey Fondacija dobila zvaničnog partnera u našoj zemlji – Udruženje za podsticanje preduzetništva Živojin Mišić, čiji je zadatak da od sada pa na dalje organizuje i sprovodi izbor za nacionalnog pobednika u Srbiji, odnosno pomogne u pronalasku najboljeg nastavnika koga naša zemlja ima.\nJoš jedan važan događaj jeste proglašenje Željane Radojičić Lukić, učiteljice iz Banje Vrujci, za jednog od 50 najboljih edukatora sveta. Osim što je Željana jedan od Najboljih edukatora Srbije, ona je sada ušla u istoriju kao prvi predstavnik naše zemlje na ovom takmičenju, za koje se u nastavničkoj profesiji veruje da je u rangu takmičenja za Nobelovu nagradu. Samim tim postala je i jedan od ambasadora Varkey Fondacije.\n“Delegacija je zaista prezadovoljna kako našim domaćinima tako i samom atmosferom na ovom svetskom obrazovnom forumu, i mnogo sam srećna što predstavljam Srbiju ovde u Dubaiju. Dragi moji nastavnici, zajedno ćemo se boriti da u narednom periodu unapredimo srpsko obrazovanje i da nastavimo da Srbiju promovišemo na najbolji mogući način u svetu”, kaže Željana.\nNa sledećim linkovima možete pogledati film sa kojim se Željana predstavila na takmičenju, kao i dodelu sertifikata nacionalnim partnerima: Film i Dodela ( 10 minut i 30 sekundi )\nKako je teklo samo takmičenje i kakve radionice su spremili organizatori?\nPrva dva dana boravka u Dubaju, srpska delegacija je imala priliku da prisustvuje radionicama VTA (Varkey Teacher Ambasadors) koje su imale za cilj umrežavanje, povezivanje i predstavljanje projekata širom sveta. Ideja je bila naći rešenje kako najbolje pripremiti decu za budućnost i reforme koja nam donosi 2030. godina.\nDruga dva dana Foruma koji je održan u Atlantisu, naša delegacija je prisustvovala brojnim radionicama na kojima su govorili neki od najistaknutijih ljudi u svojim oblastima, od kojih je najznačajnija za Srbiju bila radionica NTP (National Teacher Partners). Na toj radionici razmenjivana su iskustva, uspesi i izazovi sa kojima se nacionalni partneri susreću pri sprovođenju tih izbora u svojim zemljama. Cilj je bio unaprediti nacionalne izbore i to je mesto na kome je naša delegacija najviše naučila. Udruženje Živojin Mišić razmenilo je iskustva sa predstavnicima Čilea, Palestine, Ukrajine, Amerike, Siere Leone i drugim zemljama partnerima Varkey Fondacije. Ono što je ocenjeno kao najveća vrednost Foruma jeste što nam je pružio mogućnost umrežavanja, i što smo sada svi u istom timu koji se bori za bolju budućnost.\nSam čin svečane dodele nagrada i gala veče održani su četvrtog dana gde je nagradu Global Teacher Prize Award dobila predstavnica Engleske – Andria Zafirakou. Nagradu joj je lično uručio Sheikh Mohammed bin Rashid Al Maktoum, zamenik predsednika i Ministar Ujedinjenih Arapskih Emirata. Čestitamo joj od sveg srca i nadamo se da će nastaviti sa sjajnim radom koji je do sada pokazala, kao i svi ostali Varkey ambasadori. Posebne čestitke za našeg predstavnika Željanu Radojičić Lukić koja je zajedno sa Udruženjem Živojin Mišić promovisala Srbiju na najbolji mogući način. I da ne zaboravimo da “svako dete, zaslužuje izuzetnog nastavnika, jer, nastavnici JESU važni!”\nNajbolji Edukatori, Vesti, Global Teacher Prize\nUdruženje Živojin Mišić nastavlja saradnju sa Varkey fondacijom\nNajbolji Edukatori, Vesti\nNa koji način GO promoviše Srbiju?\nZašto su nam nastavnici važni?


Tarifa – Edvin Agić\nU pratećem dokumentu je tekst: Tarifa o nagradama i naknadi troškova za rad advokata u Federaciji Bosne i Hercegovine\nUtvrđena vrijednost jednog boda je 3 KM i to je najjednostavnija metoda obračuna tarifa i nagrada za rad advokata za različite usluge.\nVrijednost boda utvrđen je od Upravnog odbora Advokatske komore FBiH i naknadno je odobren od Ministarstva pravde FBiH\nNapominjemo i to da advokat može slobodno ugovoriti visinu nagrade sa svojim klijentom neovisno od odredbi ove Tarife. Uslov za punovažnost ovog ugovora je da bude sačinjen u pismenom obliku i da nije protivan važećim propisima Bosne i Hercegovine. Smatraće se da je uslov pismenog zaključivanja ugovora zadovoljen i u slučaju izmjene pisama, fax ili e-mail poruka. Kao ugovor se neće priznati odredbe koje su dodane u tekst punomoći ili bilo kojeg drugog dokumenta koji nema karakter ugovora o zastupanju.\nNa osnovu broja utrošenih sati potrebnog angažovanja advokata, pri čemu su ugovorne strane slobodne u utvrđivanju nagrade za jedan sat. Na zahtjev klijenta, advokat je prilikom zaključivanja ugovora dužan da da procjenu o broju sati koji će mu biti potrebni za obavljanje povjerenog posla. Ugovorne strane mogu ugovoriti gornji limit nagrade za određeni posao u slučaju ako bi nagrada prema utrošenom broju radnih sati bila veća od utvrđenog limita\nOdređivanje mjesečnog iznosa naknade za obavljanje jednog ili više poslova za klijenta čije obavljanje će trajati određeni vremenski period\nZa obavljanje poslova za domaćeg klijenta u stranoj zemlji, ili za stranog klijenta u BIH, advokat može ugovoriti primjenu advokatske Tarife te strane zemlje u kojoj se obavlja posao ili iz koje potiče njegov klijent\nKombinacijom navedenih metoda, kao i na drugi način koji nije protivan odredbama važećih propisa


DELEGACIJA OPŠTINE PRNJAVOR BORAVILA U KRAGUJEVCU - Opština Prnjavor\nDELEGACIJA OPŠTINE PRNJAVOR BORAVILA U KRAGUJEVCU\nDelegacija Opštine Prnjavor, predvođena predsjednikom Skupštine, Željkom Simićem boravila je proteklog vikenda u Kragujevcu, gdje je sa predstavnicima ovog grada razgovarala o modelima buduće saradnje.\nPredsjednik Skupštine opštine, Željko Simić rekao je da su saradnju Kragujevca i Prnjavora započele dvije boračke organizacije koje duži niz godina sarađuju na projektima iz oblasti boračke i invalidske zaštite. „Saradnju ćemo u narednom periodu proširiti na oblast kulture i obrazovanja, te konkretizovati kroz određene skupštinske odluke“, rekao je Simić i dodao da se iskustvo koje Kragujevac ima na polju obrazovanja i kulture, ali i infrastrukture i komunalne djelatnosti može pozitivno primjeniti i u manjim lokalnim zajednicama, kao što je Prnjavor.\nTokom boravka u Kragujevcu delegacija Opštine Prnjavor prisustvovala je i 14. Kupu RVI u lovu ribe udicom na plovak na jezeru „Gruža“. Takmičenje je organizovalo Udruženje ratnih vojnih invalida i porodica poginulih Srbije, a ekipa Odbora RVI opštine Prnjavor je osvojila prvo mjesto.\nSeptembar 9, 2019 in vijesti\nKONKURS ZA (SU)FINANSIRANJE OMLADINSKIH PROGRAMA


Radulović: Angažovaćemo kliničke psihologe na Klinici za ginekologiju i akušerstvo – Borba\nDirektorica Kliničkog centra Crne Gore (KCCG) Ljiljana Radulović poručila je da pristupa zahtjevu ministarke zdravlja Jelene Borovinić Bojović da se na Klinici za ginekologiju i akušerstvo angažuje klinički psiholog.\n“Odmah ću da naložim da se klinički psiholozi, koji su, po sistematizaciji angažovani na drugim klinikama, povremeno angažuju i na Klinici za ginekologiju i akušerstvo”, kazala je ona.\nS obzirom na to da psiholog ne može, dodaje, bez prethodnog poziva, da pruža zdravstvenu uslugu, to će se riješiti tako što će psihološka pomoć biti dostupna na zahtjev pacijenta ili ordinirajućeg ljekara.\n“Takođe ohrabrujem pacijente da neprimjereno postupanje medicinskog osoblja prijave zaštitniku prava pacijenata KCCG. Podsjećam da na samom sajtu KCCG (https://kccg.me/zastitnik-prava-pacijenata) na raspolaganju imaju i Zakon o pravima pacijenta, kao i obrazac za prigovor i e-mail adresu na koju isti mogu uputiti. Sve prigovore, ukoliko je to potrebno, obrađuje i pomoćnik direktora za kontrolu kvaliteta pružanja zdravstvenih usluga dr Žanka Cerović, čiji se kontakt takođe nalazi na stranicama naše institucije”, zaključila je Radulović.